Sacharovova cena za slobodu myslenia 2011 Už poznáme víťaza Sacharovovej ceny za slobodu myslenia za rok 2011. Tento rok bude udelená piatim predstaviteľom arabskej jari ako ocenenie a zároveň podpora ich úsilia o dosiahnutie slobody a ľudských práv. Cenu víťazom odovzdá predseda EP Jerzy Buzek 14. decembra. V tomto špecializovanom článku Vám priblížime kandidátov ako aj históriu a pozadie udeľovania ceny. Ocenenie bude oficiálne udelené počas decembrovej schôdze Európskeho parlamentu. Dátum udeľovania sa kryje s výročím Všeobecnej deklarácie ľudských práv, ktorá bola podpísaná 10. decembra 1948. Minuloročnému víťazovi Guillermovi Fariñasovi kubánske úrady zabránili v účasti na slávnostnom ceremoniáli v Štrasburgu. Cena je pomenovaná po sovietskom vedcovi Andrejovi Sacharovovi, ktorý bol internovaný v Sovietskom zväze pre jeho ostrú kritiku jadrovému programu ZSSR a represívnym politikám. Stal sa členom prvého demokraticky zvoleného parlamentu a založil Memorial, organizáciu na ochranu ľudských práv, ktorá pokračuje v boji za presadzovanie ľudských práv aj po jeho smrti v roku 1989. Traja finalisti Arabská jar zastúpená päticou občianskych aktivistov z celého arabského sveta. Dzmitrij Bandarenka, bielorusky občiansky aktivista a člen Bieloruskej asociácie novinárov. Mierumilovné spoločenstvo San José de Apartadó, kolumbijské spoločenstvo roľníkov, ktorý odmieta príslušnosť k niektorej z ozbrojených skupín a vyžaduje voľnosť a slobodu pre normálnych ľudí. Sommaire du dossier : - Laureáti Sacharovovej ceny sa poďakovali EÚ za podporu Arabskej jari - Sacharovovu cenu za rok 2011 získajú predstavitelia arabskej jari - Asmá ́ Mahfúzová - Ahmad az-Zubajr Ahmad as-Sanúsí - Razán Zajtúnová - Alí Farzát - Muhammad al-Bú ́azízí - Traja finalisti Sacharovovej ceny 2011 sú známi - Sacharovova cena 2011: Poznáme 5 kandidátov - Do exilu nepôjdem, bojovať musíme na Kube, hovorí Fariñas - Andrej Sacharov - z prominentného vedca popredný disident - Hauwa Ibrahim: sme svedkami nového usporiadania sveta - Alexander Milinkevič: všetky národy si zaslúžia slobodu Laureáti Sacharovovej ceny sa poďakovali EÚ za podporu Arabskej jari "Udelením Sacharovovej ceny piatim aktivistom Arabskej jari Európsky parlament ocenil úsilie všetkých, ktorí boj 1000 ujú za dôstojnosť, základné slobody a politickú zmenu v arabskom svete," vyhlásil predseda Európskeho parlamentu Jerzy Buzek počas slávnostného odovzdávania Sacharovovej ceny v stredu (14.12.) v Štrasburgu. Predseda EP Jerzy Buzek uviedol, že "tieto historické udalosti nám tiež pripomínajú našu zodpovednosť, vrátane potreby podporiť formujúcu sa mladú a pulzujúcu občiansku spoločnosť" a podčiarkol dôležitú úlohu, ktorú počas udalostí Arabskej jari zohrali ženy. Laureáti sa poďakovali za ocenenie, ktoré vnímajú ako dôležitý symbol Európskej podpory povstaní Arabskej jari. Poukázali tiež na výzvy, ktorým budú ich krajiny čeliť v snahe o obnovu a vybudovanie skutočne demokratických režimov rešpektujúcich spravodlivosť a ľudskú dôstojnosť. Slávnostnej ceremónie sa mohli zúčastniť iba dvaja z piatich laureátov ocenenia: Anna Mahfouz, mladá blogerka z Egypta a Ahmed El-Senussi, najdlhšie zadržiavaný väzeň svedomia v Líbyi. Poslanci si minútou ticha uctili pamiatku Mohameda Bouaziziho, ktorého upálenie sa na protest proti útlaku tuniských úradov vyvolalo vlnu demonštrácii v celom Tunisku, ako aj všetkých, ktorí prišli počas arabských revolúcií o život. Pánovi Bouazizimu bola Sacharovova cena udelená in memoriam. Asmaa Mahfouz vo svojom prejave počas slávnostnej ceremónie uviedla: "Toto ocenenie je vzdaním holdu všetkým obyvateľom Egypta, ktorí boli omnoho odvážnejší ako ja a na uliciach položili svoje životy. Chcela by som Vám povedať, aká som hrdá na všetkých mučeníkov Arabskej revolúcie. Nezradíme ich, budeme pokračovať v nastúpenej ceste." Ahmed El-Senussi poukázal na dôležitosť zmierenia. "Potrebujeme obnoviť našu krajinu, preukázať našu toleranciu aj voči tým, ktorí spáchali zločiny, ktorí pošliapali ľudskú dôstojnosť." Poďakoval sa európskym susedom Líbye, ktorí prišli krajine ako prví na pomoc, za ich "jednoznačnú diplomatickú a vojenskú podporu." Sýrsky karikaturista Ali Ferzat, ktorý je v súčasnosti v kuvajtskom exile, poslal do Európskeho parlamentu video správu, v ktorej vyjadril vďačnosť za ocenenie a tiež smútok a žiaľ nad počtom obetí v jeho rodnej Sýrii, ktorý sa "zvyšuje každú minútu." Sýrska právnička a obhajkyňa ľudských práv Razan Zaitouneh, ktorá sa v súčasnosti ukrýva pred sýrskymi úradmi, poslala list, v ktorom píše: "Chcela by som sa poďakovať Európskemu parlamentu a každému, kto sa dokáže vcítiť do povstania nášho ľudu a kto ho podporil akýmkoľvek spôsobom pre zajtrajšiu slobodu od útlaku, väzení a krviprelievania. Za všetkých odvážnych ľudí v Tunisku, Egypte, Líbyi, Jemene, Bahrajne a inde. Za tých, ktorí získali svoju slobodu a za tých, ktorí o ňu ešte stále bojujú." Laureáti Sacharovovej ceny za rok 2011 Asmaa Mahfouz Pani Mahfouz je mladou egyptskou blogerkou, ktorej videá na YouTube pritiahli tisíce ľudí na námestia a do ulíc, aby vyslovili nespokojnosť v represívnym režimom prezidenta Mubaraka. Ahmed El-Senussi Pán El-Senussi bol najdlhšie zadržiavaným väzňom svedomia v Líbyi. Za pokus o prevrat proti režimu plukovníka Kaddáfího strávil 31 rokov vo väzení. Mohamed Bouazizi Pán Bouazizi bol mladý tuniský predavač ovocia, ktorý sa upálil na protest proti neustálemu ponižovaniu a obťažovaniu tuniskými úradmi. Tento akt zúfalstva podnietil v priebehu niekoľkých hodín rozsiahle protesty, ktoré napokon viedli k pádu režimu prezidenta Ben Alího. Ali Ferzat Pán Ferzat je sýrsky karikaturista známy pre svoje kresby zo 4000 smiešňujúce arabských diktátorov. Z krajiny utiekol potom, ako sa stal obeťou útoku, pri ktorom mu boli zlomené obe ruky. Razan Zaitouneh Pani Zaitouneh je právnička a obhajkyňa ľudských práv. Momentálne sa ukrýva pred sýrskymi úradmi, ktoré ju považujú za zahraničného agenta kvôli jej každodenným správam o násilnostiach v krajine zverejňovaným na jej webovej stránke ShRIL. Sacharovova cena za slobodu myslenia Sacharovova cena za slobodu myslenia, ktorá nesie meno sovietskeho fyzika a disidenta Andreja Sacharova, je udeľovaná každoročne od roku 1988. Odvtedy sa stala známym symbolom boja za ľudské práva a demokraciu. Ďalšie informácie : Sacharovovu cenu za rok 2011 získajú predstavitelia arabskej jari Sacharovova cenu EP za slobodu myslenia bude tento rok udelená piatim predstaviteľom arabskej jari ako ocenenie a zároveň podpora ich úsilia o dosiahnutie slobody a ľudských práv. Cenu víťazom odovzdá predseda EP Jerzy Buzek 14. decembra počas slávnostného zasadnutia EP v Štrasburgu. Sacharovovu cenu si tento rok odnesú Asmaa Mahfouz (Egypt), Ahmed al-Zubair Ahmed al-Sanusi (Líbya), Razan Zaitouneh (Sýria), Ali Farzat (Sýria) a Mohamed Bouazizi (Tunisko) in memoriam. Predstavitelia arabskej jari boli nominovaní skupinami Európskej ľudovej strany - kresťanských demokratov (EPP), Progresívnou alianciou socialistov a demokratov (S&D), Alianciou liberálov a demokratov pre Európu (ALDE) a skupinou Zelených/Európskou slobodnou alianciou (Greens/EFA). V súvislosti s rozhodnutím Konferencie predsedov (predseda EP a predsedovia politických skupín) predseda EP Jerzy Buzek vyhlásil, že tohtoroční laureáti Sacharovovej ceny "prispeli ako jednotlivci k historickým zmenám v arabskom svete," pričom "toto ocenenie znovu potvrdzuje solidaritu Európskeho parlamentu a našu pevnú podporu ich boju za slobodu, demokraciu a proti autoritatívnym režimom." Dodal tiež, že toto ocenenie je "symbolom pre všetkých, ktorí sa snažia o dôstojnosť, demokraciu a základné ľudské práva v arabskom svete aj mimo neho." Asmaa Mahfouz Asmaa Mahfouz sa v roku 2008 stala členkou egyptského mládežníckeho hnutia 6. apríla, kde pomáhala organizovať štrajky za ľudské práva. Neustále prenasledovanie novinárov Mubarakovým režimom a príklad Tuniska ju viedli k zorganizovaniu vlastných protestov. Jej videá na YouTube a komentáre na Facebook-u a Twitteri pomohli motivovať ľudí dožadovať sa svojich práv na námestí Tahrír. Na základe nariadenia Najvyššej rady ozbrojených síl bola uväznená, vďaka tlaku prominentných aktivistov bola však nakoniec prepustená na kauciu. Ahmed al-Zubair Ahmed al-Sanusi Ahmed al-Zubair Ahmed al-Sanusi, tiež známy ako najdlhšie zadržiavaný väzeň svedomia, strávil 31 rokov v líbyjských väzniciach za pokus o prevrat proti režimu plukovníka Kaddáfího. Ako člen Národnej prechodnej rady v súčasnosti pracuje na "dosiahnutí slobody a pretekoch o dostihnutie ľudskosti" a zavedenie demokratických hodnôt v post-Kaddáfíovskej Líbyi. Razan Zaitouneh Razan Zaitouneh, obhajkyňa ľudských práv, je zakladateľkou blogu Odkaz na informácie o sýrskych ľudských právach (Syrian Human Rights Information Link - SHRIL), ktorý informuje u súčasných násilnostiach v Sýrii. Verejne odhalila vraždy a porušovanie ľudských práv zo strany sýrskej armády a polície. Jej príspevky sa stali významným zdrojom informácií pre medzinárodné médiá. Momentálne sa ukrýva pred sýrskymi úradmi, podľa ktorých je zahraničným agentom, a ktoré zatkli jej manžela a mladšieho brata. Ali Farzat Ali Farzat, politický satirik, je známym kritikom sýrskeho režimu a jeho lídra, prezidenta Bašára al-Assada. Kresby pána Farzata sa stali odvážnejšími v marci 2011, keď sa začalo povstanie. Jeho karikatúry zosmiešňujúce vládu Bašára al-Assada pomohli v Sýrii vyvolať vzburu obyvateľstva. V auguste 2011 sa stal obeťou útoku agentov sýrskych bezpečnostných zložiek, ktorí mu ako "varovanie" zlomili obe ruky a skonfiškovali jeho kresby. Mohamed Bouazizi Mohamed Bouazizi, tuniský predavač ovocia, sa upálil na protest proti neustálemu ponižovaniu a obťažovaniu tuniskými úradmi. Súcit verejnosti a hnev, ktorý tento akt zúfalstva vyvolal, viedli k vyhnaniu prezidenta Zine El Abidine Ben Aliho. Upálenie sa pána Bouaziziho podnietilo povstania a zmeny v aj ďalších arabských krajinách, ako Egypt a Líbya, ktoré sa dnes zvyknú označovať aj ako arabská jar. Sacharovova cena za slobodu myslenia Sacharovovu cena za slobodu myslenia, ktorá nesie meno sovietskeho fyzika a disidenta Andreja Sacharova, je udeľovaná každoročne od roku 1988 výnimočným osobnostiam alebo organizáciám, ktoré významnou mierou prispeli k boju za ľudské práva alebo demokraciu. Súčasťou ocenenia je aj finančná odmena vo výške 50.000 eur. Tento rok sa do finálneho výberu dostali ďalší dvaja kandidáti, bieloruský občiansky aktivista a novinár Dzmitrij Bandarenka a kolumbijská Mierová komunita San José de Apartadó. Asmá ́ Mahfúzová Je to jednoduchá nahrávka: Mladá zahalená žena sa pozerá priamo do kamery. Jej hlas je výrazný, avšak nie silný ani výhražný, nepočuť žiadnu hudbu ani vojnové pokriky; štyri a pol minútová neprerušovaná reč bez strihov a umeleckých úprav. Ale výzva Asmá ́ Mahfúzovej na pripojenie sa k malej skupine protestujúcich a vzoprenie sa útlaku znie rázne. Jej videonahrávka a správy na Twitteri a Facebooku podnietili tisíce ľudí k tomu, aby sa vo februári 2011 zišli na káhirskom námestí Tahrir a požadovali slobodu a dodržiavanie ľudských práv. Ako neskôr povedala novinárom, po tom, ako sa jej záznam rozšíril medzi ľuďmi, vyhrážali sa jej smrťou. To ju však nezastavilo. V auguste ju zatkli za hanobenie vládnucej Najvyššej rady ozbrojených síl, ktorá mala od pádu Husního Mubaraka kontrolu nad Egyptom. Po protestoch v celej krajine ju na kauciu prepustili. Asmaá ́ Mahfúzová je symbolom moci angažovaných jednotlivcov odhodlaných ovplyvňovať spoločnosť, v ktorej žijú, a zvrhnúť nedemokratickú vládu. Narodila sa v roku 1985, študovala ekonómiu na Univerzite v Káhire a neskôr pracovala pre IT spoločnosť. V roku 2008 sa stala členkou egyptského Hnutia mládeže za 6. apríl, čo je skupina mladých egyptských aktivistov, ktorá si vytvorila profil na Facebooku a prostredníctvom blogov a správ na Twitteri chcela podporiť štrajk, ktorý sa mal konať 6. apríla 2008 v priemyselnom meste Al-Mahalla al-Kobra. Už za niekoľko týždňov ich stránka prilákala 70 000 členov. Štrajk skončil násilnými zrážkami medzi pracujúcimi a políciou a tvrdým zákrokom proti internetovým aktivistov. Skupina však poukázala na hodnotu Facebooku a iných sociálnych médií ako nástrojov protestu. Na jar 2011 sa Asmá ́ Mahfúzovej podarilo pôsobivou nahrávkou zjednotiť masy ... a zvyšok je už história. Ahmad az-Zubajr Ahmad as-Sanúsí Nezdá sa, že by prasynovec posledného líbyjského kráľa a pôvodca neúspešného štátneho prevratu, známy aj ako Ahmad Zubajr aš-Šaríf, mohol byť kandidátom na cenu za ľudské práva. Jeho život a skutky však dokazujú, aký klamlivý môže byť prvý dojem. Krátko po tom, ako obyčajný líbyjský dôstojník usporiadal puč proti kráľovi Idrísovi, sa as-Sanúsí na začiatku 70-ych rokov pokúsil vytrhnúť Líbyu z Kaddáfího nadvlády a chcel krajine ponúknuť voľbu medzi obnovením monarchie alebo založením republiky. Puč sa však nevydaril a as-Sanúsí bol odsúdený na smrť. Počas 18 rokov vo väzení nemal povolené žiadne návštevy a prvých deväť rokov strávil na samotke podrobený mučeniu. Okná jeho cely boli zatemnené a dlhé roky nevidel denné svetlo. V tom období umrela jeho žena, o čom sa však dozvedel až o mnoho rokov neskôr. V roku 2001 bol prepustený pri príležitosti 32. výročia Kaddáfího prevratu. Zdravie mal úplne zničené. Vo väzení strávil 31 rokov, teda o 6 rokov dlhšie ako nositeľ Nobelovej ceny mieru Nelson Mandela. Tento najdlhšie väznený človek v Líbyi v súčasnosti pôsobí v Národnej rade prechodu a zastupuje poli 1000 tických väzňov. Ešte vždy nosí prsteň s emblémom kráľovskej rodiny, ale sám sa označuje za republikána a vylučuje možnosť, aby jeho rodina opäť vládla Líbyi. „Republika je lepšia, pretože ľudia sa chcú podieľať na vláde, a nie ju len zveriť jednej rodine alebo osobe“, uviedol v jednom rozhovore. Citát: „Ak veríte v to, za čo bojujete, prekonáte všetko.“ Razán Zajtúnová Hoci ide o jedného z piatich tohtoročných nositeľov Sacharovovej ceny za slobodu myslenia, Európsky parlament sa rozhodol, že neuverejní žiadnu z fotografií Razány Zajtúnovej, ktorá sa stále ukrýva niekde v Sýrii pred represívnym konaním vlády. Ako obhajkyňa ľudských práv a novinárka vytvorila blog pod názvom Stránky s informáciami o ľudských právach v Sýrii (SHRIL), na ktorom informuje o zverstvách páchaných v Sýrii. Verejne poukázala na prípady zabíjania a porušovania ľudských práv, ktorého sa dopúšťajú príslušníci sýrskej armády a polície. Jej príspevky a správy na Twitteri boli dôležitým zdrojom informácií pre medzinárodné médiá. V súčasnosti sa ukrýva pred úradmi, ktoré ju obvinili z činnosti agentky pre zahraničné služby a zatkli jej manžela a mladšieho brata. Okrem iného bojuje za práva politických väzňov v Sýrii. Snažila sa získať finančné prostriedky na ich obhajobu a na svojom blogu kritizovala systematické porušovanie ľudských práv sýrskymi orgánmi. Jej cieľom je dosiahnuť, aby bol prezident Bašár al-Assad zbavený funkcie a postavený pred Medzinárodný trestný súd. Ozbrojené sily prezidenta al-Assada si uvedomujú jej rastúci vplyv, a tak sa ju snažia umlčať. 12. mája bezpečnostné zložky u nej vykonali domovú prehliadku s cieľom zatknúť ju. Nenašli ju a namiesto nej zatkli jej manžela, ktorého už vyše troch mesiacov zadržiavajú na neznámom mieste. Ako oznámil zdroj nadácie Front Line, aj rodičia Razány Zajtúnovej, ktorí sú už v pokročilom veku, museli utiecť, aby unikli zatknutiu. 8. septembra poslala Razán Zajtúnová poslednú správu cez Twitter. V telefonickom rozhovore uverej 4000 nenom 14. novembra podala správy o dianí v Damasku. Oznámila, že demonštrácie pokračujú a podľa odhadov Vysokého komisára OSN pre ľudské práva bolo zabitých už vyše 3 500 osôb. Citát: „Najkrajšou súčasťou sýrskej revolúcie je veľké zanietenie sýrskeho ľudu, ktorý napriek paľbám, zatýkaniu a tankom z demonštrácií urobil oslavy sprevádzané spevom, tancom a ospevovaním slobody.“ Alí Farzát Zbraňou Alího Farzáta je pero. Politický satirik a predseda združenia arabských karikaturistov Alí Farzát uverejnil viac ako 15 000 karikatúr, ktorými dlhé desaťročia zosmiešňuje diktátorov. Nie príliš lichotivý portrét irackého diktátora Sadáma Husajna spôsobil, že Husajn žiadal v roku 1989 Farzátovu smrť. V Líbyi a Jordánsku sú jeho karikatúry zakázané. Napriek nebezpečenstvu Farzát nikdy neprestal kritizovať zneužívanie moci v zahraničí, ako aj doma v Sýrii. Keď však v marci 2011 demonštrácie známe ako arabská jar prepukli aj v Sýrii, jeho smelosť dosiahla doteraz nepoznané rozmery. Jeho karikatúry, ktoré sa vysmievajú z vlády Bašára al-Assada, poslúžili ako podnet k vzbure. Režim však nanešťastie nemá pre takýto humor pochopenie a 25. augusta ho maskovaní ozbrojení muži údajne vyvliekli z jeho auta na námestí Umajád v centre Damasku. Potom ho surovo zbili, pričom mu zlomili obe ruky. Neskôr ho našli okoloidúci vedľa cesty na vedúcej na letisko a odviezli do nemocnice. Útočníci mu údajne zabavili aktovku s kresbami. Členovia sýrskej opozície vyjadrili pobúrenie v súvislosti s jeho utrpením a viacerí internetoví aktivisti zo solidarity s karikaturistom zamenili svoje fotografie na facebookovom profile za fotografiu hospitalizovaného Farzáta. Citát: „Svoje karikatúry som zasvätil súčasným ideálom: slobode, demokracii, láske a mieru. Postavil som ich proti súčasnému zlu: bezpráviu, útlaku, diktatúre, terorizmu, zhoršovaniu životného prostredia a korupcii.“ Muhammad al-Bú ́azízí Všetkým, ktorí si myslia, že dejiny píšu len vojenskí vodcovia alebo politici, Muhammad al-Bú ́azízí dokázal, že sa mýlia. Bú ́azízí, predavač na trhu z malého vidieckeho mesta v Tunisku, bol jedným z mnohých mladých mužov, ktorí boli znechutení v dôsledku útlaku a chýbajúcimi vyhliadkami. Už predtým protestoval proti obťažovaniu zo strany úradníkov, avšak zabavenie jeho tovaru v decembri 2010 a ďalšie fyzické násilie zo strany úradníkov ho dohnali do zúfalstva. Na protest sa bohužiaľ upálil priamo pred úradom guvernéra. Okolostojaci sa pokúšali plamene uhasiť, utrpel však ťažké popáleniny a 4. januára 2011 zraneniam napokon podľahol. V snahe upokojiť verejné rozhorčenie tuniský dlhoročný prezident bin Alí navštívil Bú ́azízího v nemocnici, kde ležal v kóme. Avšak podpora verejnosti a hnev, ktorý vyvolala Bú ́azízího smrť, napokon viedli k zvrhnutiu bin Alího a jeho režimu. Povstania vypukli aj v severnej Afrike a arabských krajinách, ako je Egypt, Líbya a Sýria, a dostali spoločný názov „arabská jar“. Traja finalisti Sacharovovej ceny 2011 sú známi Pätica občianskych aktivistov z arabského sveta, Dmitrij Bandarenka a Mierumilovné spoločenstvo San José de Apartadó sa dostali do užšieho výberu finalistov Sacharovovej ceny za slobodu myslenia za rok 2011. Víťaz, ktorý bude vyhlásený 27. októbra, získa finančnú odmenu 50 000 eur. Slávnostné odovzdanie cien sa uskutoční 14. decembra v Štrasburgu. Päť kandidátov, občianskych aktivistov, spoločne zastupuje arabskú jar, hnutie ľudových povstaní, ktoré začalo v Tunisku na začiatku roka 2011 a rozšírilo sa do väčšiny štátov severnej Afriky a Blízkeho východu. Skupina je nominovaná na znamenie úcty všetkým, ktorí riskovali svoje životy v boji za demokraciu, ľudské práva a dôstojnosť. Medzi nominovaných arabskej jari patrí zosnulý Tunisan Mohamed Bouazizi, ktorý sa sám zapálil a týmto symbolickým protestným aktom spustil vlnu povstaní. Asma Mahfouzová predstavuje egyptské boje na námestí Tahír. Ahmed al-Zubair Ahmed al-Sanusi pochádza z Líbye, ktorá je poslednou z krajín, ktoré sa dokázali oslobodiť od diktatúry. Sýrčania Razan Zaitounehová a Ali Farzat sú naopak symbolom prebiehajúceho boja sýrskeho ľudu za demokraciu. Päticu spoločne nominovali Európska ľudová strana, Progresívna aliancia socialistov a demokratov, Aliancia liberálov a demokratov a Zelení. Dmitrij Bandarenka Občiansky bieloruský aktivista a člen Bieloruskej asociácie novinárov je jedným zo spoluzakladateľov Charty 97, občianskej iniciatívy za demokratické zmeny v svojej krajine a koordinátor občianskeho kampane Európske Bielorusko. Žiada o členstvo v EÚ Bieloruska. Nominovali ho členovia skupiny Európskych konzervatívcov a reformátorov. Momentálne je za svoje názory väznený. Mierumilovné spoločenstvo San José de Apartadó Toto kolumbijské spoločenstvo roľníkov sa stalo medzinárodne uznávaným symbolom odvahy, odolnosti a nadšenie pre vysoké hodnoty mieru a spravodlivosti, v prostredí brutality a deštrukcie. V krajine sužovanej desaťročia trvajúcou občianskou vojnou a konfliktami, toto spoločenstvo odmieta príslušnosť k akejkoľvek z ozbrojených skupín a požaduje voľnosť a slobodu pre obyčajných ľudí. Nomináciu navrhla skupina Európskej zjednotenej ľavice - Nordickej zelenej ľavice. Sacharovova cena - Je pomenovaná na počesť sovietskeho fyzika a politického disidenta Andreja Sacharova. - Je udeľovaná Európskym parlamentom každoročne od roku 1988. - Udeľuje sa jednotlivcom alebo organizáciám, ktoré významne prispeli k boju za ľudské práva a demokraciu. Ďalšie informácie : Sacharovova cena 2011: Poznáme 5 kandidátov Izzeldin Abuelajš Palestínsky lekár a zakladateľ nadácie Dcéry za život bol nominovaný členmi skupiny Európskych konzervatívcov a reformátorov. Zasvätil svoj život budovaniu mieru v rámci konfliktu medzi Palestínou a Izraelom potom, čo prišiel o svoje tri dcéry pri izraelskom útoku. Zvykne sa na neho odvolávať ako na "magický, tajomný most" medzi oboma národmi. Arabská jar Zástupcovi demokratizačného hnutia "Arabskej jari" z celého arabského sveta sú spoločnou nomináciou štyroch politických skupín EP: Európska ľudová strana, Progresívna aliancia socialistov a demokratov, Aliancia liberálov a demokratov a Zelení. "Arabská jar je symbolom pre všetkých tých, ktorí chcú dôstojnosť, demokraciu a ľudské práva v arabskom svete. Udelenie Sacharovovej ceny piatim kandidátom - Mohamedovi Bouazizimu (Tunisko), Asme Mahfouzovej (Egypt), Ahmedovi al-Zubair Ahmedovi al-Sanusimu (Líbya), a Razan Zeitounehovej a Ali Farzatovi (Sýria) - ktorí sa podieľajú na radikálnych politických zmenách vo svojich krajinách by len potvrd 1000 ilo solidaritu Parlamentu a pevnú podporu ich boja za slobodu, demokraciu a koniec autoritárskych režimov," píše sa v nominačnom vyhlásení poslancov. Dmitrij Bandarenka Občiansky bieloruský aktivista a člen Bieloruskej asociácie novinárov. Je jedným zo spoluzakladateľov Charty 97, občianskej iniciatívy za demokratické zmeny v svojej krajine a koordinátor občianskeho kampane Európske Bielorusko. Žiada o členstvo v EÚ Bieloruska. Nominovali ho členovia skupiny Európskych konzervatívcov a reformátorov. Momentálne je za svoje názory väznený. Boris Pahor Slovinský spisovateľ z Talianska, je známy ako bojovník za slobodu myslenia a silný oponent totalitných režimov. Je považovaný za jedného z najdôležitejších slovinských žijúcich autorov. Známym sa stal vďaka písaniu o čase strávenom v nacistických koncentračných táboroch. Píše v slovinčine, ale žije vo svojom rodnom meste Terst. Je obhajca práv menšín a menšinových jazykov. Pahorovu nomináciu navrhol slovinský ľudovec Milan Zver, ktorého podporilo ďalších 51 poslancov. Mierumilovné spoločenstvo San José de Apartadó Túto nomináciu podporuje skupina Európskej zjednotenej ľavice - Nordickej zelenej ľavice. Argumentujú, že toto kolumbijské spoločenstvo roľníkov sa stalo medzinárodne uznávaným symbolom odvahy, odolnosti a nadšenie pre vysoké hodnoty mieru a spravodlivosti, v prostredí brutality a deštrukcie. "V krajine sužovanej desaťročia trvajúcou občianskou vojnou a konfliktami, toto spoločenstvo odmieta príslušnosť k akejkoľvek z ozbrojených skupín a požaduje voľnosť a slobodu pre obyčajných ľudí." Viac o cene Európsky parlament dlhodobo podporuje úsilie o dodržiavanie základných ľudských práv a slobôd v Európe aj vo svete. Sacharovova cena je prejavom uznania tým, ktorí sa vyznamenali v boji za ľudské práva a slobodu prejavu. Cenu, ktorá je pomenovaná podľa sovietskeho disidenta a držiteľa Nobelovej ceny za mier Andreja Dimitrijeviča Sacharova (1921-1989), udeľuje Európsky parlament každoročne počas svojho decembrového plenárneho zasadnutia v Štrasburgu. Súčasťou ocenenia je aj odmena vo výške 50 000 eur. Bývalí víťazi Minuloročný víťaz, kubánsky disident Guillermo Fariñas držal viaceré hladovky na protest proti cenzúre na Kube. Svoju poslednú hladovku ukončil v júli 2011 potom, čo kubánske úrady súhlasili s oslobodením politických väzňov. Medzi bývalých víťazov patria napríklad aj Alexander Dubček (1989), nositeľ Nobelovej ceny za mier Nelson Mandela (1988), Aung San Su Ťij Sang (1990) či OSN a jej generálny tajomník Kofi Annan (2003). Čo ďalej? Na nomináciu kandidáta je potrebná podpora politickej skupiny alebo aspoň 40 poslancov EP. Nominácie piatich kandidátov budú oficiálne predstavené na spoločnej schôdzi Výborov pre zahraničné veci a rozvoj a Podvýboru pre ľudské práva 5. októbra 2011. Hlasovanie, ktoré rozhodne o 3 finalistoch prebehne 20. októbra. Predsedovia politických skupín spolu s predsedom EP vyberú víťaza 27. októbra. Tento bude pozvaný na slávnostné odovzdávanie cien 14. decembra v Štrasburgu. Do exilu nepôjdem, bojovať musíme na Kube, hovorí Fariñas Je to skoro ako déjà vu. Pár dní potom, ako v Osle zostalo prázdne kreslo pre víťaza Nobelovej ceny sa situácia opakovala i v Štrasburgu. Kubánsky disident Guillermo Fariñas si kvôli nesúhlasu tamojších úradov nemohol prevziať Sacharovovu cenu, ktorú mu udelil Európsky parlament za jeho príspevok na poli ľudských práv. "Neotáčajte sa ku Kube chrbtom," odkazuje do Európy Fariñas, s ktorým sme sa mohli rozprávať aspoň telefonicky. Aké máte pocity z udelenia Sacharovovej ceny, ktorú v minulosti prevzali napríklad Nelson Mandela alebo Su Ťij? Vnímam to ako veľký záväzok, predovšetkým za svoju krajinu. Po udelení ceny cítim veľkú zodpovednosť. Kvôli pomerom na Kube ste už mnohokrát držali hladovku. Prečo ste sa rozhodli práve pre takúto formu protestu? K tejto forme sa uchyľujem, keď už nemám na výber. Moje zdravie sa výrazne zhoršuje. Na ľavej časti tela mám trombózu, takže keď budem nútený pokračovať v hladovke, zostane mi len malá šanca na prežitie. Pokiaľ ma však kubánsky režim a jeho represie k tomu dotlačí, nemám inú možnosť len zomrieť s čo možno najväčšou dôstojnosťou. Mala by EÚ podľa vás zmeniť svoju politiku voči Kube? Domnievam sa, že EÚ by mala svoju politiku pritvrdiť. Predovšetkým by ale mala zotrvať v jednotnom postupe a nevyjednávať s kubánskou vládou, ktorá ju už v minulosti podrazila. Pripomeňme si, že Kubánci svojho času sľubovali EÚ, že začnú zlepšovať situáciu v oblasti ľudských práv. Náhle sa však na scéne objavil venezuelský režim Huga Cháveza, ktorý im poskytol finančnú pomoc. Kubánska vláda následne skončila s vyjednávaním s EÚ a pokračovala vo svojej autoritárskej politike. Myslím, že EÚ by nemala znovu spadnúť do tejto pasce a nechávať sa zlákať volaním kubánskych sirén hlásajúcich, že údajne potrebujú na zmenu svojej politiky čas. Naopak, EÚ by mala dať Kube jasne najavo: Ak nebudete držať svoje sľuby, my už s vami nebudeme vyjednávať." Za posledných osem rokov ste tretím Kubáncom, ktorému bola udelená Sacharovova cena. Mali predošlé ocenenia nejaký dopad na situáciu na Kube? Myslím, že áno. Víťaz z roku 2002 Oswaldo Payá a jeho projekt Varela prinútil kubánsku vládu verejne priznať, že nerešpektuje ani svoje vlastné zákony a ústavu (jeho opozičná skupina začala koncom deväťdesiatych rokov zbierať podpisy pod iniciatívu, ktorú miestne zákony formálne povoľujú, za prijatie demokratických reforiem - vláda proti nej ostro zakročila, pozn.red,). To bol veľmi dôležitý moment, pretože doposiaľ sa to nikdy nestalo takto verejne. Projekt Varela tak ukázal celému svetu, že kubánska vláda nie je schopná dodržať ani svoje vlastné pravidlá, nehovoriac o tých medzinárodných. Čo sa týka druhého kubánskeho víťaza, skupiny Ženy v bielom (združujúcej manželky a príbuzné uväznených disidentov, pozn.red.), tu už bola situácia odlišná. Po vlne represií z roku 2003 bolo disidentské hnutie paralyzované, predovšetkým organizovanie pokojných akcií v uliciach miest. Udelenie Sacharovovej ceny tejto skupine v roku 2005 pomohlo oživiť opozíciu. To bola obrovská zásluha Žien v bielom - napriek neprávostiam či hrozbám už ľudia nemali viacej strach. Čo Sacharovova cena znamená pre vás? Hlavný význam ocenenia vidím v tom, že kubánska vláda napriek rôznym manévrom bola po prvý krát nútená pristúpiť na nejakú humanitárnu politiku, čo sa nikdy pred tým nestalo. Kuba sa vždy snažila navonok deklarovať, že jej domáce konflikty nemajú nič spoločné s jej vlastným obyvateľstvom, ale že ich vyvolávajú iné krajiny. V tomto prípade však hrozba mojej smrti pri poslednej hladovke a medzinárodné odsúdenie smrti aktivistu Orlanda Zapatu dostalo vládu do zložitej pozície. Musela prísť katolícka cirkev, ako dôveryhodný sprostredkovateľ, aby sa pokúsila zmierniť diskreditáciu kubánskeho štátu. Prečo ste odmietli možnosť odísť do španielskeho exilu? Do Španielska neodídem ja ani nikto ďalší. Nesnažím sa dostať do exilu za žiadnych okolností. Rešpektujem všetkých mojich bratov, ktorí si zvolili túto cestu, ale podľa môjho presvedčenia by sme mali bojovať doma. Je božou vôľou, či zostanem nažive, alebo či budem zabitý niekým z prívržencov Castrovej diktatúry. Myslím si ale, že to hlavné bojisko je tu na Kube. Prázdne kreslo pre víťaza Nobelovej ceny, prázdne kreslo aj pre laureáta Sacharovovej ceny, ako to vnímate? V skutočnosti to "moje" kreslo úplne prázdne nebude - mala by na ňom byť kubánska vlajka. Rád by som preto využil tejto príležitosti a obyvateľom EÚ odkázal: neprestávajte sa zaujímať o Kubu a o to, čo sa u nás deje. Každý deň je stále viac a viac príznakov občianskych nepokojov a to i u Kubáncov, ktorí sa oficiálne nehlásia k opozícii. Lenže 52 rokov trvajúca absolutistická vláda spôsobila, že kubánsky režim sa stal arogantným a schopným zabíjať svojich vlastných krajanov. Európsky parlament a ľudia, ktorých zastupuje musia byť preto pripravení konať. Andrej Sacharov - z prominentného vedca popredný disident 1921: V Moskve na svet prichádza syn učiteľa fyziky Andrej Sacharov. 1942-1947: Andrej študuje fyziku a získava titul doktor filozofie. 1948: Ako 27-ročný je zaradený do skupiny prominentných sovietskych vedcov, ktorých úlohou je zostrojiť atómovú a neskôr aj vodíkovú bombu. Koniec 50-tych rokov: Sacharov sa začína obávať morálnych dôsledkov svojej práce a stavia sa na stranu nešírenia jadrových zbraní. Podporuje tiež zmluvu o čiastočnom zákaze skúšok jadrových zbraní z roku 1963. 1967: Sacharov píše sovietskym lídrom, aby prijali americký návrh a zamietli systém protiraketovej obrany, pretože ten by viedol k pretekom v zbrojení. Jeho slová zostávajú bez odozvy. 1968: Svoje obavy z pretekov v zbrojení uverejňuje v eseji "Úvahy o pokroku, mierovom spolužití a intelektuálnej slobode". V texte okrem iného píše: "Sloboda myslenia je jedinou zárukou uskutočniteľnosti vedeckého a demokratického prístupu k politike, ekonomike a kultúre." Esej sa šíri v radoch disidentov a takisto v zahraničí. Sacharov je vylúčený z práce na tajných projektoch a stráca privilégiá sovietskej nomenklatúry. Stáva sa z neho disident. 1970: Spoločne s ďalšími disidentmi pomáha založiť Moskovsky výbor pre ľudské práva. 1975: Nobelov výbor v Oslo udeľuje Andrejovi Sacharovovi Nobelovu cenu za mier. Ocenenie preberá jeho manželka Elena Bonner. 1979 - 1980: Za kritiku sovietskej invázie v Afganistane sa obaja manželia dostávajú do exilu v meste Nižnij Novgorod. 1986: Na slobodu sa dostávajú až za čias vlády Michaila Gorbačova. 1988: Európsky parlament zakladá na počesť Andreja Sacharova Sacharovovu cenu za slobody myslenia. 1989: Sacharov sa v marci dostáva do nového sovietskeho parlamentu. V decembri však zomiera na infarkt. Európsky parlament sa usiluje stavať na odkaze Andreja Sacharova. Každý rok tak oceňuje jednotlivcov alebo organizácie, ktoré podporujú ľudské práva, slobodu a demokraciu. Európsky parlament a ľudské práva: - Každý rok Parlament vydáva správu o stave ľudských práv vo svete a takisto správu o stave základných práv v EÚ. - Na každom plenárnom zasadnutí v Štrasburgu sa poslanci venujú prípadom porušovania ľudských práv v rôznych kútoch sveta. - Europoslanci sa pravidelne zúčastňujú pozorovania volieb. - Parlament sa tiež angažuje v boji proti mučeniu, za ochranu menšín, prevenciu konfliktov či podporu práv žien a detí. Ďalšie informácie : Hauwa Ibrahim: sme svedkami nového usporiadania sveta Nigérska právnička Hauwa Ibrahim sa zaoberá oblasťou ľudských práv žien v Nigérii a zachraňuje ľudské životy tým, že bojuje proti trestom, ktoré ukladajú niektoré súdy podľa islamského práva šaríja - ako napríklad trest smrti ukameňovaním za cudzoložstvo. Dostala Sacharovovu cenu v roku 2005 a zúčastnila sa na konferencii o ľudských právach v Parlamente dňa 23. novembra. Našla si čas na to, aby sa s nami porozprávala. Čo pokladáte za váš najväčší úspech pri obhajobe odsúdených podľa práva šaríja? Poukazovanie na to, že šaríjske súdy môžu rešpektovať dôstojnosť ľudskej osoby, a že sudcovia sú schopní byť láskaví a súcitní tým, že prepustia obete a oslobodia ich na odvolanie. Poukazuje to na fakt, že nech už prijmeme hociktorý právny systém, vždy je tu nádej. A v šaríji vidím nádej, pretože vždy existuje riešenie a spravodlivosť. Je toto koniec príbehu? Nie. Ešte je potrebné toho veľa urobiť. Pomohlo získanie Sacharovovej ceny? Rozhodne áno. Zrazu ste známy na globálnej úrovni. Zviditeľníte sa. S tým prichádza dôveryhodnosť. S dôveryhodnosťou zodpovednosť. Všetko toto mi napomáha jasnejšie sa vyjadrovať. Keď som získala Sacharovovu cenu, rozhodla som sa zvážiť svoju prax právničky na šaríjskom súde a napísala som knihu, ktorú vydala Americká advokátska komora s podporou Právnikov bez hraníc vo Francúzsku a Kanade. Takže celkovo si myslím, že Sacharovova cena bola výborným začiatkom pre väčšie dobro verejnosti. Ako vám môže Sacharovova sieť pomôcť v boji za ľudské práva? Sacharovova sieť je prebiehajúci proces. Ľudia, ktorí v našom odbore riešili rôzne otázky, sa stretávajú, aby si porovnali poznámky a podelili sa o nápady, ako môžme vylepšiť našu prácu so skutočnými ľuďmi, o skutočných otázkach a v skutočnom čase. Tento rok Sacharovovu cenu získalo päť aktivistov Arabskej jari. Sme svedkami trvalej demokratickej zmeny alebo je to iba jednorazová udalosť? Myslím, že sme svedkami nového rozdelenia sveta, ktoré nanovo vymedzuje priestor a to, kto a čo sa na ňom má nachádzať. Podľa mňa tento priestor definujú tri podstatné skutočnosti: poprvé, tento priestor je tu pre všetkých nás; podruhé, priestor sa delí spravodlivo a rovnocenne, nie je tu len pre skupinu ľudí, ktorí majú moc, sú bohatí alebo chamtiví; potretie, sloboda vyžaruje z vnútra ľudí. Ako sa staráte o to, aby ste boli tým, kým ste, chcete byť samým sebou, prispieť k tomu, čo je správne pre budúcnosť generácie, ktorá sa ešte len má narodiť. A na záver dúfam, že získame istotu na udržanie tejto otázky v rovnováhe a každý bude mať v tomto priestore svoje miesto. Je to proces. Dúfame, že bude aj naďalej trvať, ale ako môžme vidieť v Egypte, opakuje sa to iným spôsobom. Aby sme sa dostali na túto úroveň, trvalo to 40-50 rokov. Bude potrebné viac ako 40-50 mesiacov na to, aby sme to vyjasnili. Je ľahšie niečo zničiť ako vystavať. Dúfam, že to v priebehu času vydrží. Alexander Milinkevič: všetky národy si zaslúžia slobodu Aktivista za ľudské práva Alexander Milinkevič získal Sacharovovu cenu v roku 2006, keď kandidoval proti bieloruskému prezidentovi Alexandrovi Lukašenkovi, ktorý bol mnohými pokladaný za posledného európskeho diktátora. Lukašenko vyhral, ale bol ostro kritizovaný pre podozrenie zo zmanipulovania volieb. Odvtedy bol Milinkevič vo väzení pod rôznymi zámienkami, avšak nikdy neprestal bojovať za slobodu a demokraciu. V Bielorusku ste aktívny už veľa rokov. Čo pokladáte za váš najväčší úspech? Keď som sa zúčastnil volieb v roku 2006, vyhlasovalo mnoho vysokopostavených ľudí v Európe, že by sa mala naša krajina zjednotiť s Ruskom, aby vyriešila problém s Lukašenkom. Po voľbách verejne protestovali desaťtisíce ľudí napriek tomu, že čelili hrozbe, že budú pokladaní za teroristov - čo v našej krajine môže znamenať trest smrti. Každý pochopil, že ľudia chcú žiť v nezávislej a demokratickej krajine. To je pre mňa úspech. Pomohlo získanie Sacharovovej ceny? Iba my môžme zmeniť veci zvnútra, aby sme urobili našu krajinu demokratickou a slobodnou. Ale taktiež solidarita, ktorú prejavujú európski lídri, je veľmi dôležitá. Čím viac podpory sa nám dostane od Európskeho parlamentu a európskych lídrov, tým ťažšie bude pre diktátora naďalej pokračovať v utláčaní. Ako vám môže Sacharovova sieť pomôcť v boji za ľudské práva? Sme od seba veľmi vzdialení a situácie v našich krajinách sú dosť odlišné, ale verím, že sieť môže byť prínosom. Robíme napríklad spoločné vyhlásenia, čo síce je začiatok, ale chýbajú nám spoločné akcie, a na tom by sme mali popracovať. Tento rok Sacharovovu cenu získalo päť aktivistov Arabskej jari. Sme svedkami trvalej demokratickej zmeny alebo je to iba jednorazová udalosť? Stále sú ľudia, ktorí si myslia, že niektoré krajiny a niektorí ľudia nie sú ešte pripravení na demokraciu. Myslia si, že je v poriadku, keď krajinu vedie diktátor. Verím, že každý národ, každý muž a každá žena chcú byť voľní, pretože sa takí narodili. Toto ukázali ľudia zo severnej Afriky, že všetky národy si zaslúžia slobodu. Ak chce EÚ zmeniť svet, musí svoju činnosť zamerať na oblasť ľudských práv. Nie je na mieste si myslieť, že diktatúra je zárukou stability. Iba demokracia ju vie zaručiť.


source: wikipedia

text: Maša Haľamová, vyd. Mária Pullmanová (* 28. august 1908, Blatnica – † 17. júl 1995, Bratislava) bola slovenská poetka. Životopis Narodila sa v rodine obchodníka a vzdelanie získavala v Martine, Starej Pazove (Srbsko-Vojvodina), vyššie školy navštevovala v Martine a v Bratislave, kde aj v roku 1925 zmaturovala. Po maturite pracovala ako úradníčka vo Vysokých Tatrách, kde žila 30 rokov. Bola vynikajúca lyžiarka a stala sa najmladšou rozhodkyňou na majstrovstvách sveta na Štrbskom Plese v roku 1935. Vydala sa za lekára Jána Pullmana a vo Vysokých Tatrách žila až do manželovej predčasnej smrti v roku 1956. V rokoch 1957/58 pracovala v Martine ako redaktorka vydavateľstva Osveta a odtiaľ odišla do Bratislavy, kde pracovala až do roku 1973, kedy odišla do dôchodku, ako redaktorka vo vydavateľstve Mladé letá (vydavateľstvo). Zomrela v Bratislave, no pochovali ju na Národnom cintoríne v Martine. Tvorba Už ako študentka uverejňovala preklady z ruskej poézie v Slovenskom denníku. Vlastnú tvorbu začala publikovať v 2. polovici 20. rokov v literárnych časopisoch: Slovenské pohľady, Živena, Elán, tiež v periodikách Nový rod a Mladé Slovensko. Je autorkou žensky krehkej lyriky, zachytávajúcej prostým, úprimným slovom vzruchy srdca: nenaplnený cit lásky, manželské šťastie, bolesť nad stratou manžela. Okrem ľúbostných motívov stvárňovala dojmy z tatranskej prírody, z cesty do Francúzska a sociálne námety pod vplyvom Jiřího Wolkra. Priťahoval ju obraz na smrť chorého Jiřího Wolkra, márne hľadajúceho uzdravenie v tatranskej prírode. Jej poézia sa vyznačuje hlboko prežívanými a citovými zážitkami. Hľadala v nej opravdivý cit lásky nielen pre seba, ale pre všetkých, a najmä pre tých, ktorým ju „tvrdé veci dňa“ nedožičili. Bola majstrom básnickej drobnokresby, nakoľko dokázala zachytiť v básňach i tie najmenšie záchvevy dievčenskej duše s čistotou a presnosťou, pričom nestrácajú nič zo svojej krehkosti a ľahkosti. Okrem vlastnej tvorby sa venovala tiež prekladom z lužickosrbskej, českej (Jiří Wolker, Ivan Olbracht, Marie Majerová, Jan Drda) a ruskej literatúry. Viaceré básne z jej zbierok zhudobnili poprední slovenskí skladatelia (napr. básne zo zbierky Červený mak). Svojou tvorbou sa zapísala do dejín slovenskej literatúry ako jedna z najvýznamnejších predstaviteliek slovenskej poézie 20. storočia. Jej dielo bolo preložené do 9 cudzích jazykov. Ocenenia 1968 – zaslúžilá umelkyňa 1983 – národná umelkyňa Diela Poézia 1928 – Dar 1932 – Červený mak 1966 – Smrť tvoju žijem Próza pre deti a mládež 1957 – Svrček a mravci 1962 – Mechúrik Košťúrik s kamarátmi 1965 – Petrišorka 1966 – Hodinky, leporelo 1976 – O sýkorke z kokosového domčeka Výbery z poézie 1955 – Básne 1964 – Dar 1968 – Červený mak 1968 – Komu dám svoju nehu 1993 – Čriepky 1998 – Nepokoj 2003 – Milému Spomienkové eseje 1988 – Vyznania 1988 – Vzácnejšia než zlato 1993 – Čriepky (ilustroval Mikuláš Galanda) 2001 – Tatranské listy Preklady diel pre deti a mládež 1968 – Ivan Olbracht: Biblické príbehy 1971 – Jan Drda: Zabudnutý čert Iné projekty Referencie Narodenia v 1908 Úmrtia v 1995 Slovenskí spisovatelia Slovenskí spisovatelia pre deti a mládež Slovenskí básnici Slovenskí prozaici Ženy v slovenskej literatúre Ženy v poézii Česko-slovenskí zaslúžilí umelci Česko-slovenskí národní umelci Osobnosti z Blatnice Osobnosti na slovenských poštových známkach Pochovaní na Národnom cintoríne v Martine


source: CulturaX

text: Hyundai chce zvýšiť predaj o pätinu - Ekonomika SME Hyundai chce zvýšiť predaj o pätinu Soul 2. januára (TASR) - Hyundai Motor Co. plánuje v tomto roku predať 3,11 milióna vozidiel, čo by malo byť o 19,6 percenta viac než vlani. 2. jan 2008 o 10:50 TASR Soul 2. januára (TASR) - Hyundai Motor Co. plánuje v tomto roku predať 3,11 milióna vozidiel, čo by malo byť o 19,6 % viac než vlani. Informovalo o tom vedenie koncernu vo vyhlásení. Tržby spoločnosti by mali dosiahnuť 49 miliárd USD, v prepočte 1,119 bilióna SKK, čo by malo byť o 12,2 % viac ako v roku 2006. Hyundai vyrobil vlani 2,6 milióna vozidiel a jeho odbyt medziročne vzrástol o 4,1 %. Hyundai s pridruženou automobilkou Kia Motors Corp. je šiestym najväčším výrobcom osobných motorových vozidiel na svete. V roku 2010 by sa chcel prepracovať o priečku vyššie. Šéf koncernu Čange Mong-ku v novoročnom posolstve zamestnancom uviedol, že podnik musí maximalizovať predaj produkcie, v marketingu sa treba viac priblížiť k zákazníkom a dôležitou úlohou je aj zlepšenie rentability výroby. Hyundai aj Kia budú zvyšovať úsilie na zahraničných trhoch. Hyundai už vybudoval závody v Číne, Indii, Turecku a v Spojených štátoch, dokončuje sa závod v Českej republike. Druhý závod Hyundai v Číne uvedú do prevádzky v máji tohto roka. Kia chce predať v tomto roku 1,7 milióna vozidiel, čo by malo byť o 24 % viac než vlani. Spoločnosť prevádzkuje dva závody v Číne a jeden na Slovensku. Tretí závod mimo kórejského územie bude v USA.


Horoskop Pravdy na utorok 23. marca - Veda a technika - Správy - Pravda.sk Horoskop Pravdy na utorok 23. marca Máte pochybnosti o vlastných schopnostiach? Prestaňte o tom uvažovať, vy nemusíte mať strach z ničoho. V blízkej budúcnosti sa v súkromnom živote črtá nový začiatok. V práci vás znechutia maličkosti, v citových vzťahoch však dosiahnete úspechy. Problémy by mohli vzniknúť len vtedy, ak sú vaši partneri podstatne starší ako vy. Aj keď sa objavia problémy vo vzťahoch, dokážete si udržať nervy na uzde a nepodľahnete emóciám. V práci sa vám bude dariť, len si znovu skontrolujte všetky termíny. Asi sa dostanete do nových spoločenských kruhov a čaká vás veľmi pekné prijatie. Nepokúšajte sa však vnucovať vlastné názory a postoje. Radosť vám prinesie Býk, Ryba alebo Panna. Pozor na náladovosť! Ak jej podľahnete, budete mať minimálnu chuť pracovať. Našťastie nájdete pomocníka, ktorý veľa práce urobí za vás. V láske získate cenné víťazstvo. Zmeny polôh Urána a Venuše prispejú k obnove vašej vnútornej rovnováhy. Dokonca sa vám podarí vyriešiť šéfove ťažkosti. Získate zmluvu alebo zoženiete výborných zákazníkov. Hviezdy sľubujú zvýšený záujem o vašu osobu. Môže vám priniesť pracovný postup, ale aj nepríjemné prenasledovanie osobou opačného pohlavia. Vyhýbajte sa flirtovaniu! Čakajú vás zmeny a mohli by prísť tak nečakane, že sa už ani nestihnete zorientovať. Strach o kariéru alebo postavenie však mať nemusíte. Zoznámite sa s dôležitými ľuďmi a ocitnete sa v pracovnej oblasti, s ktorou nemáte skúsenosti. Pozor na vzťahy! Vašu úprimnosť sa pokúsi niekto zneužiť. Budete otvorení a ľahko možno pôsobiť na vaše city. Nepodľahnite nijakému nátlaku, prehra by vás vyšla veľmi draho. Nebezpeční môžu byť Blíženci, oporu nájdete medzi Levmi. Chcete niekomu pomáhať, ale vaša urečnenosť bude pôsobiť rušivo. Mlčte a vyčkajte, kým za vás prehovoria vaše činy. Neodmietajte pozvanie priateľov na malé posedenie. Sústreďte sa len na najhlavnejšie úlohy a nedovoľte, aby vás niečo zviedlo z vytýčeného smeru. Buďte však opatrní a ani sebe nesľubujte to, čo nemôžete splniť.


30 Best Vintage nábytok images | Vintage, Nábytok, Farby Collection by Fotelka-Nábytok Vitajte na našom Vintage pintereste kde môžte nájsť všetky naše orignálne kúsky nábytku. Vintage chalk paint table Farby Používame ekologické a zdravotne nezávadné farby. Kvalitný nábytok U nás nájdete iba kvalitný starožitný a poctivo vyrobený nábytok. Cit pre detail Každý kus nábytku je spracovaný s citom a s dôrazom na detail. Vaše renovácie Váš nábytok Vám zrenovujeme na objednávku podľa vašich predstáv. Fotelka Nábytokadresa showroom: Malženice 143919 29 okr. Trnava tel.: 0910 103 115e-maill: info@fotelka-nabytok.sk Country side vintage table Obedováu súprava aj do vášho domovo, pekne a štýlovo Dvojica nočných stolíkov Polička na noviny Vintage nočný stolík ošetrný prírodným voskom, a servitkovacou technikou na dvierkach. Všetko sme doplnili bielou ekologickou farbou a zelenými aplikáciami. Vidiecky stôl a stoličky Vintage konferenčný stolík Vintage nočný stolík Vintage polička na koreničky Vintage rozkladací stôl Vintage kreslo so stolíkom Tajný barový stôl Vintage vidiecky stôl Vintage zlaté zrkadlo


Aktuality - Erasmus+ na ZŠ Márie Rázusovej – Martákovej - Základná škola Márie Rázusovej - Martákovej Aktuality - Erasmus+ na ZŠ Márie Rázusovej – Martákovej Erasmus+ na ZŠ Márie Rázusovej –... Škola v prírode, Repište 2012 - 64 Erasmus+ na ZŠ Márie Rázusovej – Martákovej Vzdelávanie pedagógov v školskom roku 2019/2020 Prečo Erasmus+? Našou snahou je neustále zvyšovať kvalitu výučby. Projekt Erasmus+ je projekt, ktorý ponúka túto pomoc i v oblasti základného vzdelávania po celej Európe. To bol aj dôvod, prečo sme sa do neho zapojili a vytvorili sme projekt s názvom: Nechceme zostať stáť, ale neustále sa zlepšovať. Projektu sa aktívne zúčastnili štyri pani učiteľky našej školy: PaedDr. Valentína Nevolníková, PaedDr. Eva Radičová, Mgr. Jana Dikantová a PaedDr. Martina Hollá. Pani učiteľky sa zúčastnili štrukturovaných kurzov v Cambridgi (Veľká Británia), alebo v St. Julians (Malta). Čo motivovalo pani učiteľky, aby sa ďalej vzdelávali? Vzdelávanie nás sprevádza celý život a v dnešnej dobe neustálych zmien (i zmien v jazyku) je nutné sa neustále vzdelávať, sebavzdelávať a zdokonaľovať sa. V oblasti školstva nevzdelávať sa znamená ochudobňovať nielen seba, ale aj svojich žiakov. Ako učiteľky si uvedomujeme dôležitosť vzdelávania, sebavzdelávania, sledovania nových trendov vo výchove a vzdelávaní. Preto sme neváhali a zapojili sme sa do tohto projektu. Čo nám Erasmus+ poskytol? Projekt Erasmus+ nám poskytol príležitosť, aby sme mohli rozvíjať svoje odborné schopnosti. Svoje odborné schopnosti sme rozvíjali v oblastiach: metodológia pre 1. – 4. ročník, britská kultúra, moderná angličtina, metóda CLIL a IKT technológie vo výučbe. V neposlednom rade nám projekt umožnil na zahraničných vzdelávaniach stretnúť pedagógov, s ktorými sme si vymenili skúsenosti, osvedčené postupy a spoločne riešili problémy. My sme takýchto pedagógov stretli z rôznych krajín: Grécko, Španielsko, Nemecko, Poľsko a mnohých iných. S učiteľmi z týchto krajín sme nadviazali spoluprácu a plánujeme pokračovať s nimi v projekte eTwinning. Do programu Erasmus+ sa plánujeme zapojiť i v budúcnosti. Erasmus+ na ZŠ Márie Rázusovej – Martákovej 1 Posledná aktualizácia: 10. 7. 2020 12:09 Dnes je sobota, 8.8.2020, 14:31:51 utorok 11. 8. 28/15 °C


text: Z akého materiálu stavať dom? Tehla alebo pórobetón? | DJS Architecture Z akého materiálu stavať rodinný dom? Tehla alebo pórobetón? V tomto článku sa dozviete rozdiely medzi dvoma najpoužívanejšími materiálmi pre obvodové a vnútorné steny rodinných domov. Týmito materiálmi sú v našom regióne tehla a pórobetón. Najprv sa pozrime na to, aký majú vplyv na celkovú cenu stavby domu. Vplyv ceny murovacieho materiálu na stavbu domu V prvom rade treba povedať, že význam druhu použitého murovacieho materiálu sa z finančného hľadiska väčšinou až príliš preceňuje. Pri štandardnom projekte rodinného domu, resp. projekte bungalovu, tvorí celková cena za murovací materiál iba približne 6% z ceny stavby samotného domu. Čiže aj v prípade, ak dokážeme zohnať materiál, ktorý je o tretinu lacnejší ako druhý, rozdiel bude maximálne 2% z celkovej ceny stavby domu. To platí za predpokladu, že prácnosť oboch použitých materiálov je približne rovnaká. Z tohto pohľadu sa materiálu stien prisudzuje oveľa väčší finančný význam ako je primerané. V nasledujúcej časti si rozoberieme jednotlivé rozdiely medzi nimi. Ako nastaviť kritéria výberu Pred samotným výberom je vhodné spýtať sa sám seba, ktoré vlastnosti stavebného materiálu sú pre mňa dôležité? Je to životnosť, pevnosť, tepelnoizolačná vlastnosť, akustika, kotvenie predmetov na stenu, nasiakavosť, vzduchotesnosť, prácnosť pri výstavbe alebo náročnosť pre vedenie rozvodov elektriny, vody a kanalizácie? Na základe odpovedí na uvedené otázky si budete vedieť ľahšie vybrať. Tehla verzus pórobetón Pevnosť - z hľadiska pevnosti je na tom tehla lepšie ako pórobetón, životnosťou približne rovnako. Tepelnoizolačné vlastnosti má lepšie pórobetón, pretože je homogénny vo všetkých smeroch (rovnaká štruktúra v celom objeme tvárnice). Akustika je pri rovnakej hrúbke oboch materiálov lepšia u tehly, nakoľko tehly sú ťažšie. Treba ale povedať, že pri obvodovej stene to nie je až tak veľmi dôležité, keďže rozdiely sú malé a väčšina hluku príde do interiéru cez okná. Kotvenie predmetov na stenu, napr. kuchynská linka, sa určite robí lepšie do pórobetónového muriva ako do dierovanej tehly (plná pálená tehla bola z tohto hľadiska najlepšia). Tehla je totiž dierovaná a jej črep je krehký, zatiaľ čo pórobetón je plný v celom priereze. Navyše do pórobetónu netreba vŕtať s príklepom. Použiť treba určite správne hmoždinky, napr. univerzálne hmoždinky typu Fischer UX. Nasiakavosť je vlastnosť, ktorá nie je až tak dôležitá, lebo každé murivo musí byť chránené voči vode a vlhkosti. Z hľadiska celkovej nasiakavosti je na tom mierne horšie pórobetón, Vzlínavosť je výrazne nižšia pri pórobetóne, čo znamená že vlhkosť Vám nevystúpi na stenách do veľkej výšky. Vzduchotesnosť sa oveľa lepšie dosahuje pri pórobetóne, pretože ten nemá veľké vzduchové dutiny ako tehla. Tento parameter je dôležitý hlavne pri pasívnych domoch, svoj význam má aj pri nízkoenergetických a ultra nízkoenergetických domoch. Prácnosť pri stavbe je jednoznačne nižšia pri pórobetóne (čiže aj lacnejšia cena práce), kde 1 m2 steny postavíte za približne 65% času potrebného pre tehlu. Súvisí to najmä s tým, že pórobetónové tvárnice sú väčšie ako tehly a majú aj mierne vyššiu presnosť. Drážkovanie pre rozvody elektriny, vody a prípadne kanalizácie sa robí výrazne jednoduchšie pri pórobetóne. Tieto práce následne šetria peniaze za elektrikára a inštalatérov, ktorí si započítavajú drážkovanie stien do ceny diela. Kedy sa musím definitívne rozhodnúť V každom projekte domu musí byť definovaný použitý stavebný materiál. Ak si dávate vypracovať projekt na mieru, viete sa s architektom vopred dohodnúť na konkrétnom použitom materiály, čo znamená, že rozhodnúť by ste sa mali už vo fáze projektovania stavby. Pokiaľ si kúpite katalógový projekt domu, tam je už konkrétny materiál navrhnutý a to zvyčajne tehla alebo pórobetón, nakoľko tieto dva materiály odzrkadľujú preferenciu absolútnej veľkej väčšiny populácie. Pokiaľ Vám naprojektovaný materiál nevyhovuje, katalógový projekt domu netreba upravovať, pretože oba stavebné materiály sú pomerne jednoducho zameniteľné pri realizácii stavby. V našich katalógových projektoch domov používame prevažne pórobetón, pretože pri stavbe je ľahšie nahraditeľný tehlou ako v opačnom prípade (tehla má vyššiu pevnosť v tlaku). Historicky najobľúbenejší materiál bol u nás vždy tehla. Z tehly stavali už naši dedovia a pradedovia. Z tohto dôvodu je dodnes všeobecne najobľúbenejším stavebným materiálom. Dnešné tehly však s tými pôvodnými (plnými pálenými) majú už len veľmi málo spoločného. Kvôli prísnym požiadavkám na zamedzenie tepelných strát cez steny je v nich omnoho viac vzduchu vo forme vzduchových dutín (vzduch tepelne izoluje). Týmto opatrením stratili tehly z veľkej miery svoju akumulačnú schopnosť, váhu a pevnosť. Dnešné moderné tehly a pórobetónové tvánice sú z tohto dôvodu svojimi vlastnosťami veľmi podobné. Toto porovnanie z uvedených dôvodov nemá jednoznačného víťaza a finálne rozhodnutie je preto na Vás a Vašich preferenciách. Cieľom článku je pomôcť Vám zorientovať sa v množstve porovnávaných vlastností týchto dvoch najpoužívanejších materiálov.


Požiadajte o pomoc a poradenstvo európske spotrebiteľské centrum vo svojej krajineen


text: Milan Mazurek (REPUBLIKA) oficiálne vydal svoju vlastnú knihu! – Aktuálne spravodajstvo z domova i zo sveta. Kultúra/Šport>Slovensko Milan Mazurek (REPUBLIKA) oficiálne vydal svoju vlastnú knihu! KNIHA V ZÁPASE ZA SLOVENSKO OFICIÁLNE UZRELA SVETLO SVETA! Poslanec NR SR Milan Mazurek je najmladším poslancom, ktorý doposiaľ v celej histórii vydal svoju vlastnú knihu! "Knižný titul, na ktorom som spolupracoval s Jánom Pastuszekom z Kulturblogu, je od dnes oficiálne dostupný pre širokú verejnosť. Do knihy sme sa pustili s cieľom priniesť ďalší podnetný informačný zdroj, ktorý by sa snažil čo najpútavejšou formou prezentovať naše myšlienky, názory, či prezentované riešenia a vízie. Súhrn prejavov k témam a predkladaným zákonom, ktoré považujem za zásadné, poskytuje informácie v potrebnej komplexnosti a čitateľnej podobe. Viac než ťažkopádne texty dôvodových správ, poskytne čitateľovi informácie práve miesto a čas, kde prebiehal najdôležitejší argumentačný zápas, umožňujúci tak všestranné poňatie témy a predkladaných riešení. V knihe sa môžete tešiť na predhovor Milana Uhríka a moju záverečnú úvahu o dôležitosti nášho politického zápasu a nutnosti každého hrdého Slováka, priložiť ruku k dielu, ako aj o metódach, ktorými náš zápas musíme viesť. Verím, že sa Vám kniha bude páčiť a z celého srdca všetkým ďakujem za doterajšiu podporu," napísal na svojom facebookovom profile poslanec NR SR Milan Mazurek. Knihu si môžete zakúpiť na tomto odkaze: https://www.obchod.kulturblog.sk/kategoria/knihy/milan-mazurek-v-zapase-za-slovensko/?fbclid=IwAR0XMqqZpuh51N4oEB44_J91ajpJnQsNNJXODoC8VynWKDbYU9MYTpAao5k


(lamka) (to používajú 11ročné deti) takže pššt a mám tvoju fotku kde všeci zistia že si fakt 11 ročné decko a môžeme sa opýtaj aj mojeho (tvojeho nie neviem čo trepeš asi HIDS) kamoša DoritosMana alebo nEsfyho . A áno okradol si ma o 37 zlata mám screen len neviem ako sa sem nahrávajú fotky aj s doritosmanom sme to riešili no ty si proste ako kripel . Zlodejina no keď si si toto vybral a klameš ešte k tomuto takto tak ja neviem čo z teba bude keď vyrastieš už teraz pôsobíš ako integrovanec... A 14 ? xDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDDD DDDDDDDDDDDDDDDDDDDDDDDDDDDDDDDDDDDDDDDDDDDDDDDDD Možno €... xD máš 11 tak si nenámýšľaj lebo sem fakt dám tú fotku DDD A si trápny ? No ok ako myslíš gaynius a fakt sa nauč že načo sa píše na forúm dieťatko oni nemajú čas tu riešiť tvoje hisáky .... Ja tu už hrám asi 2 mesiace zatiaľ čo ty iba 1 týždeň takže si na mňa nedovoľuj lebo sedím oproti teba (lakťačka možno bude stačiť )


source: fineweb

text: Práca v Holandsku sa dá nájsť viacerými spôsobmi. V článku nájdete päť, pre Holandsko najbežnejších možností, ako sa dostať k práci. V závere je uvedených aj niekoľko tipov, kde hľadať pracovné ponuky na prácu v Holandsku ešte na Slovensku. 1. Pracovné agentúry (agentúry dočasného zamestnania)- uitzendbureaus Personálne agentúry sú v Holandsku často využívaným prostriedkom na získanie práce. Je ich veľké množstvo a spravidla sa špecializujú na určité odvetvia. Väčšinou zabezpečujú dočasné zamestnanie, ak je však zamestnávateľ s výkonom práce spokojný môže ponúknuť dlhodobý kontrakt. Agentúry dočasného zamestnania v Holandsku si za umiestnenie nesmú od uchádzača účtovať poplatok. Väčšina agentúr sa riadi “kolektívnou zmluvou” Collectieve arbeidsovereenkomst (CAO). 2. Práca v Holandsku cez “Úrad práce” – UWV WERKbedrijf UWV WERKbedrijf (verejná služba zamestnanosti) – obdoba slovenského úradu práce v Holandsku pomáha pri hľadaní práce, ale tiež poskytuje poradenské a informačné služby. Databáza voľných pracovných miest je zverejnená aj na internete. 3. Ponuka práce v Holandsku na internete Ako práca na Slovensku, tak aj práca v Holandsku sa dá veľmi jednoducho hľadať cez internet. Hľadať prácu si môžete aktívne sami – sledovať pracovné ponuky na internetových pracovných portáloch, napríklad www.jobnews.nl. Ponuka práce je na portáloch široká, ale na zvýšenie šance na úspech môžete vkladať do on-line databáz aj svoj životopis (CV) a potom čakať, že vás osloví zamestnávateľ hľadajúci zamestnancov. Takéto databázy spravuje väčšina pracovných portálov. Ďalšie možnosti získania práce cez internet ponúkajú on-line verzie tlačených denníkov (uvedené nižšie), či oficiálne web stránky firiem. 4. Pracovné ponuky v tlači V novinách sa pracovné inzeráty nachádzajú predovšetkým v sobotných vydaniach. Do úvahy prichádzajú jednak celoštátne denníky napríklad NRC Handelsblad alebo De Telegraaf, regionálne denníky, ale aj bezplatne distribuované denníky ako napríklad Metro. 5. Priame oslovenie firmy Posielanie žiadosti o prácu priamo do firmy je pre Holandsko celkom bežné. Je to síce “strieľanie na slepo”, ale ak sa vám aj nepodarí hneď získať prácu, môžete byť zaradený do databázy uchádzačov. Práca v Holandsku zo Slovenska Ak chcete mať prácu v Holandsku istú ešte pred odchodom zo Slovenska, najvhodnejšou voľbou sú slovensképersonálne agentúry sprostredkujúce prácu v zahraničí. Ideálne ak sa na prácu v Holandsku špecializujú. Druhou možnosťou je internet. Okrem holandských stránok sa ponuka práce v Holandsku nachádza aj na slovenských stránkach, napríklad na Profesii. Aj tu môžete nájsť ponuky personálnych agentúr. Práca v zahraničí a teda aj v Holandsku je dostupná aj prostredníctvom Európskych služieb zamestnanosti – EURES. EURES poradcovia majú svoje pracovnisko na úradoch práce sociálnych vecí a rodiny. Pracovné ponuky sa nachádzajú aj na webovej stránke EURES-u.


Plenárne zasadnutie EP (2. - 5. júla 2012) Europoslanci zamietli kontroverznú dohodu proti falšovaniu ACTA. Parlament uvítal výsledky summitu Európskej rady, ktorý sa odohral 28. - 29. júna. Plénum odporučilo vládam členských štátov, aby o rozpočte na rok 2013 rokovali zodpovedne. Tieto témy patrili medzi najdôležitejšie body programu ostro sledovanej júlovej plenárnej schôdze Európskeho parlamentu v Štrasburgu. Tá so sebou priniesla i množstvo ďalších dôležitých diskusií a rozhodnutí. Europoslanci schválili návrhy na zavedenie núdzového systému v automobiloch eCall či nových tachografov pre monitorovanie kamiónov. Na programe bolo rovnako hlasovanie o pravidlách týkajúcich sa liberalizácie železníc, ochrany zvierat a rozšírenia zóny voľného obchodu o východných susedov Únie, ktoré Parlament podporil. Dánska premiérka Helle Thorning-Schmidtová zhodnotila výsledky dánskeho predsedníctva a cyperský prezident Demetris Christofias predstavil plénu Parlamentu program a priority nadchádzajúceho cyperského predsedníctva Rady EÚ. Pozornosť občanov sa uprela i na diskusiu poslancov s predstaviteľmi Rady a Komisie o sťažnostiach na opätovné zavedenie hraničných kontrol medzi krajinami schengenského priestoru. V nasledujúcej sekcii nájdete všetky podstatné informácie. Celý špecializovaný článok sme postupne aktualizovali o najnovšie správy. Sommaire du dossier : - Spravodaj plenárneho zasadnutia EP (2. - 5. júla 2012) - Otvorenie plenárneho zasadnutia: Odklad hlasovania o európskom patente a obavy o vývoj v Paraguaji - Colné orgány potrebujú lepšie nástroje na presadzovanie práv duševného vlastníctva - Poslanci požadujú prísnejšie kontroly dobrých životných podmienok zvierat - Životy zachraňujúci systém eCall by mal byť podľa poslancov povinný - Poslanci vítajú výsledky samitu EÚ, volajú ale po rýchlych konkrétnych opatreniach - ACTA: Europoslanci majú rozdielne názory na to, ako ďalej - David Martin o ACTA: Zákony vyjednávané v tajnosti väčšinou nie sú dobré - Európsky parlament zamietol dohodu ACTA - Rozpočet 2013: Poslanci vyzývajú vlády, aby jednali zodpovedne - Kríza v eurozóne: Poslanci žiadajú v septembri legislatívu, nie iba plány - EP požaduje prístup k základným bankovým službám pre všetkých - Poslanci vyzývajú Komisiu k aktívnejšej ochrane slobody pohybu Spravodaj plenárneho zasadnutia EP (2. - 5. júla 2012) ACTA, rozpočet, Schengen: plenárna schôdza Parlamentu so sebou prinesie množstvo dôležitých diskusií a rozhodnutí Parlament sa vyjadrí k výsledkom samitu EÚ Obavy v súvislosti s vývojom európskej ekonomiky budú dominovať aj ďalšiemu samitu lídrov EÚ, ktorý sa uskutoční v dňoch 28. - 29. júna. Hlavy štátov a vlád tiež začnú diskusiu o novom sedemročnom rozpočte Únie. O záveroch samitu budú poslanci debatovať v utorok ráno s predsedom Európskej rady Van Rompuyom a predsedom Európskej komisie Barrosom. Zaujímať ich budú predovšetkým plány v súvislosti s bankovou úniou a fondom na splatenia dlhu. Cyprus preberá po Dánsku predsedníctvo EÚ Cyperský prezident Demetris Christofias predstaví v stredu o 9.00 program a priority nadchádzajúceho cyperského predsedníctva, ktorého mottom je "v ústrety lepšej Európe." Po jeho vystúpení bude nasledovať rozprava s poslancami. Dánska premiérka Helle Thorning-Schmidtová zhodnotí výsledky dánskeho predsedníctva v utorok ráno. Európsky parlament rozhodne o osude dohody ACTA Diskusia o budúcnosti Obchodnej dohody proti falšovaniu ACTA sa dostáva do finálnej fázy - Parlament ako celok v stredu rozhodne, či ju podporí alebo zamietne. V prípade, že ju poslanci odmietnu, ACTA na území EÚ do platnosti nevstúpi. Európsky patent: posledné dejstvo Po 30 rokoch by sa jednotný únijný patentový systém mohol stať realitou. Parlament bude v stredu hlasovať o dohode s Radou, ku ktorej dospel tím parlamentných vyjednávačov v decembri 2011. Nový európsky patent bude výrazne lacnejší a ľahšie aplikovateľný, ako súbor národných systémov, čo posilní konkurencieschopnosť EÚ. Z nového princípu by mali profitovať aj malé firmy. Vďaka Parlamentu budú totiž nové pravidlá prispôsobené ich potrebám. Povinné zavedenie núdzového systému eCall v automobiloch Všetky nové vozidlá by mali byť od roku 2015 vybavené zariadením eCall, ktoré v prípade dopravnej nehody automaticky, prostredníctvom verejnej tiesňovej linky 112, privolá záchrannú službu, uvádza sa v návrhu uznesenia, o ktorom budú poslanci hlasovať v utorok. Systém by urýchlil príchod záchranárov, šetriac životy a zmierňujúc zranenia, dodávajú poslanci. Rozprava s Radou a Komisiou o nezákonných hraničných kontrolách v schengenskom priestore Parlament bude v stredu diskutovať s predstaviteľmi Rady a Komisie o sťažnostiach na opätovné zavedenie hraničných kontrol medzi krajinami schengenského priestoru. Rozpočet na rok 2013: Poslanci vyzvú vlády členských štátov, aby vyjednávali zodpovedne Členské štáty by sa mali namiesto umelých škrtov v oblasti prostriedkov určených na platby uistiť, že ich nároky na fondy EÚ sú správne vyčíslené, aby sa predišlo zablokovaniu rokovaní o budúcoročnom rozpočte, uvádza sa v návrhu uznesenia, o ktorom budú poslanci hlasovať v stredu. Parlament tiež poverí svojich vyjednávačov, aby počas 4000 rokovaní, ktoré začnú 9. júla, presadzovali rozpočet podporujúci rast a zamestnanosť. Nové tachografy pre monitorovanie kamiónov Dodržovanie doby vyhradenej na vedenie kamiónu a času určeného na odpočinok by malo byť prísnejšie kontrolované a rovnaké pravidlá by mali platiť na území celej EÚ. Výbor EP pre dopravu vo svojom návrhu vyzýva na zavedenie účinnejších monitorovacích zariadení v kamiónoch a poskytnutie adekvátneho vybavenia inšpektorom. Cieľom návrhu je zvýšiť bezpečnosť na cestách a odstrániť nekalú súťaž v cestnej preprave. Liberalizácia železníc: Parlament trvá na férovej súťaži Napriek pokroku v oblasti rozvoja hospodárskej súťaže od roku 2001 si národní železniční prepravcovia stále udržujú kontrolu nad nimi využívanou infraštruktúrou, čo obmedzuje súťaž a bráni rozvoju jednotného európskeho železničného priestoru. Parlament sa pripravuje na hlasovanie o prísnejších pravidlách, ktoré by zaručili zdravú konkurenciu. Ochrana zvierat: Lepšia vynútiteľnosť pravidiel a nová etiketa pre porážku bez omráčenia Životné podmienky zvierat úzko súvisia s verejným zdravím a šírením chorôb. Pravidlá na ochranu zvierat musia byť preto riadne uplatňované v celej EÚ, čo by zároveň vytvorilo rovnaké podmienky pre všetkých poľnohospodárov v Únii, uvádza sa v návrhu nelegislatívneho uznesenia, o ktorom bude Parlament diskutovať v pondelok a hlasovať v stredu. Trojica dohôd zlepší podmienky obchodu s Ruskom Tri dohody s Ruskom zlepšia obchodné podmienky pre EÚ, pokiaľ ich v stredu podporia poslanci EP. Mali by chrániť únijných výrobcov automobilových súčiastok pred diskrimináciou, zabrániť prekvapivým nárastom ruských ciel na suroviny, pomôcť európskym námorným spoločnostiam etablovať sa v Rusku a uľahčiť únijným poskytovateľom služieb získavať pracovné povolenia v krajine. Zóna voľného obchodu sa musí rozšíriť na východ EÚ musí byť ambiciózna vo svojom úsilí o vytvorenie rozsiahlych a komplexných zón voľného obchodu so svojimi východnými susedmi, uvádza sa v návrhu uznesenia, o ktorom budú poslanci hlasovať v stredu. Vyhliadka na voľný obchod motivuje tieto krajiny v prehlbovaní demokracie, pomáha predchádzať konfliktom a je prínosná pre ekonomiku, uvádzajú poslanci. Otvorenie plenárneho zasadnutia: Odklad hlasovania o európskom patente a obavy o vývoj v Paraguaji Parlament odložil hlasovanie o návrhu legislatívy zavádzajúcej jednotný únijný patentový systém. Poslanci tak rozhodli v reakcii na snahu Rady EÚ na poslednú chvíľu vymazať z návrhu tri kľúčové články, čo by podľa parlamentných spravodajcov výsledný text výrazne oslabilo. Predseda EP Schulz tiež vyjadril znepokojenie europoslancov nad odvolaním priamo zvoleného paraguajského prezidenta Fernanda Luga a oznámil, že Parlament vyšle do krajiny delegáciu. Parlamentné hlasovanie o európskom patente bolo odložené po rozhodnutí pléna, o ktoré požiadali spravodajcovia nemecký sociálny demokrat Bernhard Rapkay a nemecký ľudovec Klaus-Heiner Lehne. Dôvodom bol plán Rady vymazať z navrhovaného textu v utorok ráno, teda tesne pred parlamentnou rozpravou, tri kľúčové články. Poslanec Rapkay plénu pripomenul, že Rada sa 2. decembra 2011 zaviazala schváliť návrh novej legislatívy v dohodnutom znení za predpokladu, že Parlament urobí to isté. Zmena textu po vzájomnej dohode oboch inštitúcií by bola "škandalóznym porušením" postupu, vyhlásil europoslanec dodávajúc, že naťahovanie sa jednotlivých krajín v Rade o sídlo patentového súdu pripomínalo "orientálny bazár." Poslanec Lehne podporil žiadosť o odklad hlasovania zdôrazňujúc, že vymazanie článkov 6-8 by návrhy pripravilo o samotnú podstatu. Ak ich Rada napriek tomu vymaže, prípad "poputuje priamo na Európsky súdny dvor," uviedol poslanec. Predseda Schulz poznamenal, že v dôsledku žiadosti Rady sa prvé čítanie stáva de facto neplatným. Paraguaj Predseda Schulz vyjadril v mene Parlamentu znepokojenie nad odvolaním priamo zvoleného paraguajského prezidenta Fernanda Luga, ktorého dňa 22. júna zbavil funkcie paraguajský Kongres. Martin Schulz poznamenal, že MERCOSUR (Spoločný juhoamerický trh) a UNASUR (Únia juhoamerických národov) odmietli uznať novú vládu vedenú novovymenovaným prezidentom Fredericom Francom. Zároveň pripomenul, že Organizácia amerických štátov vyslala do krajiny komisiu, ktorá má vyšetriť príčiny konfliktu. Európsky parlament je veľmi znepokojený vývojom v Paraguaji a vyšle do krajiny delegáciu s cieľom "presne zhodnotiť proces (odvolania prezidenta Luga) a, v prípade potreby, vyvodiť z neho nevyhnutné dôsledky," dodal predseda Schulz. Zmeny programu plenárneho zasadnutia Rozprava o dohode medzi EÚ a Izraelom o posudzovaní zhody a uznávaní priemyselných výrobkov bola presunutá zo štvrtka na utorok namiesto rozpravy o európskom patente. Colné orgány potrebujú lepšie nástroje na presadzovanie práv duševného vlastníctva Jürgen Creutzmann: "Veľká časť hospodárskeho rastu a zamestnanosti v EÚ závisí na účinnom presadzovaní práv duševného vlastníctva" © BELGA_EPA_S.CAMPARDO Pirátske a falšované produkty stoja európske podniky ročne 250 miliárd eur. Niektoré z nich môžu dokonca ohrozovať naše zdravie a bezpečnosť. Jedným zo spôsobov, ako chrániť európske trhy a spotrebiteľov je zabrániť, aby falšované produkty vstupovali do EÚ. Najpovolanejšími strážcami únijných trhov sú colné orgány. V utorok 3. júla europoslanci schválili správu nemeckého liberála Jürgena Creutzmanna, ktorá zabezpečí posilnenie nástrojov colných orgánov na presadzovanie práv duševného vlastníctva. "Veľká časť hospodárskeho rastu a zamestnanosti v EÚ závisí na účinnom presadzovaní práv duševného vlastníctva...colné orgány sú v pomerne dobrej pozícii, aby toho dosiahli," povedal Jürgen Creutzmann. Cieľom nových pravidiel je, aby boli colné orgány schopné poskytovať právam duševného vlastníctva vyššiu ochranu prostredníctvom možnosti zastaviť pohyb podozrivých tovarov. To ale nebude mať žiadny vplyv na právne predpisy členských štátov a Únie. Tie budú naďalej rozhodovať o tom, čo predstavuje porušenie práv duševného vlastníctva. Návrh Komisie rozširuje rozsah pôsobnosti pravidiel zahrnutím porušení vyplývajúcich z paralelného obchodu a porušenia ochranných známok (Paralelný obchod je obchod s tovarom, ktorý nebol uvedený na trh alebo schválený držiteľom práv a je distribuovaný prostredníctvom kanálov, ktoré nie sú povolené držiteľom práv, pozn. red.). S cieľom znížiť administratívne zaťaženie a náklady by sa mal zaviesť osobitný postup pre malé zásielky falšovaného a pirátskeho tovaru. Cieľom je umožniť zničiť tovar bez súhlasu nositeľa práv a náklady na ich uskladnenie a zničenie by mali prebrať colné úrady. Spravodajca navrhuje, aby vymedzenie malých zásielok vychádzalo z počtu položiek, menej ako tri, a ich celkovej váhy, menej ako 2kg, v jednom balení. Zároveň požaduje, aby mali zákazníci možnosť vyjadriť sa skôr, ako sa tovar zničí. Správa EP tiež vyjadruje obavy, že navrhované opatrenia narušia obchod s generickými liekmi medzi tretími krajinami. Zdôrazňuje, že právne predpisy duševného vlastníctva sa vzťahujú iba na tovar, ktorý je dovážaný do EÚ, nie na tovar, ktorý Európou iba prechádza. Parlament rovnako požaduje, aby Komisia vypracovala správu, v ktorej zanalyzuje účinnosť platných colných opatrení zameraných na boj proti falšovaným liekom. Falšovanie v EÚ - Pirátsky a falšovaný tovar stojí podniky v EÚ 250 miliárd eur ročne - 14,5% zo zadržaných predmetov v roku 2010 boli pre každodenné použitie (potraviny, nápoje, starostlivosť o telo, lieky, elektrické pre domácnosť, hračky) - Colné orgány registrovali v roku 2009 43,572 prípadov (118 miliónov výrobkov) falšovania a pirátstva - V roku 2010 colné orgány registrovali 79,112 prípadov falšovania a pirátstva - Stúpol on-line predaj falzifikátov a nedovolených napodobenín Poslanci požadujú prísnejšie kontroly dobrých životných podmienok zvierat Marit Paulsen: "Niekedy je dobré ukázať prstom na členské štáty. Dané otázky to opätovne kladie na program dňa." Tlak na členské štáty, aby uplatňovali pravidlá EÚ týkajúce sa zabezpečenia dobrých životných podmienok zvierat, nie je dostatočný. Tak znie presvedčenie švédskej liberálnej europoslankyne Marit Paulsen, ktorá vo svojej správe navrhuje posilnenie monitorovania dodržiavania pravidiel, ako i pomenovanie a pranierovanie tých, ktorí ich porušujú. Pred schválením správy plénom Parlamentu v stredu 4. júla sme europoslankyňu vyspovedali o tom, ako vníma situáciu ochrany zvierat v EÚ. Navrhujete spoločné vymedzenie a vnímanie dobrých životných podmienok zvierat. Ako sa farmári v Európe starajú o dobro a ochranu zvierat? Rozhodne v danom smere neexcelujeme. Povedala by som ale, že tretina krajín si vedie relatívne dobre. Potom tu je veľká skupina fariem, kde sa to líši prípad od prípadu. Celý systém je ale bohužiaľ podporovaný antibiotikami. V súčasnosti iba Švédsko a Dánsko uchovávajú všetky záznamy o používaní antibiotík. Ich využívanie má pritom výrazný vplyv na verejné zdravie. Okrem toho, mnoho členských štátov nemá ani poňatia, o čom hovoríme. To je dôvod, prečo sa usilujeme vytvoriť spoločné základy 5000 . Potrebujeme spoločnú definíciu toho, čo sú dobré životné podmienky zvierat. Na tom potom môžeme vystavať smernice. Vzhľadom k tomu, že sú rokovania o voľnom obchode s poľnohospodárskymi plodinami stále dôležitejšie, a USA, Kanada a Austrália sú v súčasnosti v popredí debaty o dobrých životných podmienkach zvierat, by mohla byť takáto definícia rozhodujúca. Berú spotrebitelia do úvahy dobré životné podmienky zvierat pri nákupoch v supermarketoch? Len asi 15-20 % spotrebiteľov sa pri nákupoch správa podľa toho, čo verejne prezentujú. Ľudia majú ešte stále pocit, že bravčová panenka za 3 eurá je vynikajúcim úlovkom. Majú zo seba dobrý pocit. V akých podmienkach ale to prasa žilo, keď sa jeho mäso predáva za takú cenu? Navrhujete vytvorenie tzv. právnych medzníkov, ktoré by uľahčili kontrolu dodržiavania a uplatňovania pravidiel. Je to potrebné? Zoberme si napríklad smernicu o nosniciach. Prijali sme ju takmer pred 12 rokmi. Pre nové členské krajiny je teda aktuálna posledných 8 rokov. V dobe vstupu ale vedeli, čo sa od nich požaduje a súhlasili s tým . Komisia mala zviazané ruky do januára 2012 a to znamenalo, že mnohí mohli smernicu Komisie jednoducho ignorovať. Pre nákladnú dlhodobú reštrukturalizáciu, akú táto smernica vyžaduje, potrebujete jeden alebo dva medzníky. Komisii by sme nedali právo žalovať tých, čo pravidlá porušujú. Len by kontrolovala aktuálny stav otázkami: "Koľko máte nových klietok? Aké kroky plánujete na najbližšie 2-3 roky?" Niekedy je dobré ukázať prstom na členské štáty. Dané otázky to opätovne kladie na program dňa. Pomenovať a pranierovať tých, čo porušujú pravidlá? Presne tak. A to je potrebné nielen v prípade legislatívy týkajúcej sa dobrých životných podmienok zvierat. Ak tento návrh prejde Parlamentom, predpokladám, že právne medzníky sa stanú bežnou praxou pre všetky právne predpisy EÚ, ktoré vyžadujú dlhšou dobou na ich realizáciu. Životy zachraňujúci systém eCall by mal byť podľa poslancov povinný Povinné vybavenie vozidiel elektronickým bezpečnostným systémom eCall by mohlo ročne zachrániť až dva a pol tisíc životov Všetky nové vozidlá by mali byť od roku 2015 vybavené zariadením eCall, ktoré v prípade dopravnej nehody automaticky, prostredníctvom verejnej tiesňovej linky 112, privolá záchrannú službu, uvádza sa v uznesení, ktoré v utorok 3. júla schválil Európsky parlament. Systém by urýchlil príchod záchranárov, znižujúc tak počet úmrtí a závažnosť zranení v dôsledku dopravných nehôd, dodávajú poslanci. "Európsky parlament vyjadril jasnú podporu bezplatnému využívaniu núdzového systému eCall všetkými motoristami v Európe. Nakoľko dobrovoľný prístup zlyhal, vyzývame Komisiu, aby čo najskôr navrhla legislatívne opatrenia, na základe ktorých by sa systém eCall stal od roku 2015 povinným vo všetkých členských štátoch EÚ," uviedli spravodajcovia česká sociálna demokratka Olga Sehnalová a nemecký ľudovec Dieter-Lebrecht Koch. V uznesení Parlament vyjadruje poľutovanie nad doterajšími časovými sklzmi pri dobrovoľnom zavádzaní systému eCall a nedostatočné využitie systému, ktorým je v súčasnosti vybavený iba zlomok vozidiel, približne 0,4%. Poslanci preto vyzvali Komisiu na predloženie legislatívneho návrhu, ktorý by od roku 2015 urobil zo systému eCall povinné vybavenie každého nového vozidla. Podľa Parlamentu by tiež Komisia mala v blízkej budúcnosti zvážiť rozšírenie systému o ďalšie vozidlá, napríklad motorky, autobusy, či ťažké nákladné vozidlá. Zásada zlatej hodiny Systém eCall je založený na technológii, ktorá v prípade závažnej dopravnej nehody automaticky, prostredníctvom verejnej tiesňovej linky 112, privolá záchrannú službu. Rýchlejší príchod kvalifikovanej pomoci s nevyhnutným vybavením, ktorá by sa k miestu nehody dostala v priebehu takzvanej zlatej hodiny, by prispel k zníženiu počtu úmrtí a závažností zranení, uvádza sa v uznesení. Povinné zavedenie systému eCall by mohlo zachrániť až 2.500 životov ročne a zmierniť závažnosť zranení o 10% až 15%. Bezplatný systém Verejná služby eCall by mala byť podľa poslancov bezplatná pre všetkých vodičov v EÚ a zariadenie potrebné na jej prevádzkovanie povinne nainštalované v každom novom motorovom vozidle, bez ohľadu na model alebo výrobcu. Technológia je pripravená Technológia je pripravená a celoeurópske normy nevyhnutné na sprevádzkovanie systému eCall sú schválené, uviedli poslanci. Parlament preto vyzval Komisiu, aby navrhla právne predpisy, na základe ktorých by členské štáty modernizovali svoje infraštruktúry služieb tiesňových volaní tak, aby bol systém eCall od roku 2015 funkčný a dostupný pre každého. Ochrana údajov Uznesenie zdôrazňuje, že systém eCall nesmie byť využitý na monitorovanie pohybu alebo určovanie polohy osôb. Aktivovať sa môže len tiesňovým volaním v prípade dopravnej nehody. Hlavným cieľom systému je zlepšenie riadenia pomoci pri nehodách, dodáva uznesenie. Ďalšie informácie : - Prijatý text - Sledujte rozpravu zo záznamu (zvoľte dátum 02.07.2012) - Sledujte tlačovú konferenciu zo záznamu (zvoľte dátum 03.07.2012) - Profil spravodajkyne: Olga Sehnalová - Profil spravodajcu: Dieter-Lebrecht Koch - Priebeh schvaľovania (anglicky) - Reportáž EuroparlTV: Automatické privolanie pomoci pri dopravnej nehode Poslanci vítajú výsledky samitu EÚ, volajú ale po rýchlych konkrétnych opatreniach Podľa prijatého Paktu pre rast a zamestnanosť EÚ vyčlení 120 miliárd eur na stimuláciu ekonomiky, vytvorí sa jednotný kontrolný mechanizmus pre európske banky a umožní sa ich priama rekapitalizácia. To sú výsledky samitu šéfov štátov a vlád Únie z 28. - 29. júna. Väčšina europoslancov sa domnieva, že závery stretnutia Európskej rady sú dlho očakávanými krokmi správnym smerom. Varujú ale, že EÚ musí urýchlene prijať konkrétnu legislatívu, ktorá umožní skutočné prekonanie krízy. Predseda Európskej rady Herman Van Rompuy prehlásil, že hlavy štátov a vlád EÚ prijali rozhodnutia, ktoré stabilizujú trhy a menovú úniu a posilnia rast. Cieľom je vyhnúť sa tomu, aby rekapitalizácia bánk zhoršila situáciu v oblasti verejných dlhov členských krajín. Viacročný finančný rámec na roky 2014 - 2020 by mal byť podľa neho zameraný na zamestnanosť a rast. Predseda Európskej komisie José Manuel Barroso zdôraznil, že Komisia vždy kládla dôraz na to, aby konsolidáciu sprevádzal udržateľný rast. Debata o raste však nemôže byť oddelená od diskusie o dlhodobom finančnom výhľade EÚ, varoval Barroso vyzývajúc k dohode do konca roku. Uviedol tiež, že banková únia je nevyhnutným krokom k skutočnej hospodárskej a menovej únii. Barroso je presvedčený, že Európsky parlament by mal byť úzko zapojený do rozhodovania o budúcnosti Únie a zabezpečiť tak demokratickú legitimitu. Šéf ľudovcov, Francúz Joseph Daul upozornil, že "plán politickej integrácie v Európe nie je ani zďaleka hotový, hoci bol tentokrát dosiahnutý určitý pokrok." Hospodárske odporúčania pre jednotlivé krajiny a dokument predstavený Hermanom Van Rompuyom idú podľa Daula správnym smerom, "pretože konečne ukazujú, že konečným cieľom (integrácie) je politická Európa." "Musíme sa zmeniť, inak Európa ako taká neprežije," varoval predseda socialistov, rakúsky europoslanec Hannes Swoboda. Podľa neho ale môžme vidieť "svetlo na konci tunela". K rezervovanému postoju Fínska a Holandska k dohode uzatvorenej na summite podotkol, že premiéri musia teraz podpísať to, čo prezentujú v Bruseli. Predseda liberálov, Belgičan Guy Verhofstadt znal, že Únia rozhodnutiami zo summitu získala určitý čas, zdôraznil ale potrebu okamžitých a konkrétnych opatrení. Do septembra by mala podľa neho Európska komisia predložiť návrhy na vytvorenie skutočnej bankovej únie a integrovaného rozpočtového rámca, vrátane fondu na splácanie dlhu. Spolupredsedníčka Skupiny zelených, Nemka Rebecca Harms uvítala fakt, že "Európska rada pochopila, že EÚ čelí kríze spoločnej meny, nie jednotlivých štátnych dlhov." "Euro môže fungovať, ak dospejeme k spoločnej fiškálnej politike, jednotnému dohľadu a bankovej únii," dodala. Predseda Európskych konzervatívcov a reformistov, Brit Martin Callanan poukázal na to, že zasadnutie Európskej rady dokázalo, že krajiny eurozóny sa stále usilujú o maximalizáciu svojich vlastných ziskov. "Plne podporujem národné vlády v ich boji za ich záujmy, euro ale nikdy nebolo nástrojom, ktorý by mal pomôcť krajinám chrániť ich národné záujmy." "Nemôžeme neustále chodiť z jedného summitu na druhý," zdôraznila predsedníčka skupiny Spojená európska ľavica/Severská zelená ľavica, nemecká europoslankyňa Gabriele Zimmer. "Musíme si vypočuť ľudí v celej Európskej únii, ktorí si zvolili svojich zástupcov v Európskom parlamente, a nechať diskutovať ich." Spolupredseda skupiny Európa slobody a demokracie, Brit Nigel Farage opäť zdôraznil, že kríza eura je neriešiteľná a nedostatok vedenia ju ešte zhoršuje. "Toto bol 19. summit venovaný kríze. Hoci bol po ňom ohlásený prelom, nikto tomu neverí. Stabilizačný záchranný mechanizmus zlyhal ešte pred svojim začiatkom, pretože nie je dôveryhodný." ACTA: Europoslanci majú rozdielne názory na to, ako ďalej Počkať na verdikt Európskeho súdneho dvora, alebo hlasovať o ACTA už v stredu? Názory europoslancov sa rôznili Plénum Európskeho parlamentu o ACTA hlasoval v stredu 4. júla. Poslanci ju drvivou väčšinou zamietli. Pred hlasovaním boli ale viacerí stále rozdelení v tom, či o jej osude rozhodnúť teraz, alebo hlasovanie odložiť. Európska komisia sa totiž obrátila na Európsky súdny dvor, aby rozhodol, či je dohoda v súlade s európskymi normami. Niektorí poslanci tvrdili, že Parlament by mal počkať na verdikt Súdneho dvora. Iní boli presvedčení, že by to bolo zbytočné. Dvaja europoslanci nám vysvetlili ich protichodné stanoviská. Švédska europoslankyňa zo Skupiny zelených/Európska slobodná aliancia Amelia Andersdotter ACTA odmieta. Je presvedčená, že úlohy právneho štátu by nemali byť presúvané do rúk súkromných subjektov. „Ak sa štát domnieva, že súkromné subjekty musia mať určité záväzky na dodržiavaní práv garantovaných vládou, nemal by mať štát rovnako záujem tieto subjekty priamo regulovať?" Tieto ustanovenia ACTA podľa Andersdotter predstavujú skutočnú a hmatateľnú hrozbu pre slobodu prejavu a tvorivosť. "To je moj 4000 a prvá hlavná námietka proti ACTA,“ zdôrazňuje Andersdotter. Za správne nepovažuje ani to, aby bol "vytvorený takýto silný tlak na kriminalizáciu porušovania predpisov.“ „Široké spektrum činností, na ktoré by sa mali vzťahovať trestnoprávne ustanovenia ACTA, sú veľkou časťou európskej populácie vnímané ako rozumné a spoločensky prijateľné," vysvetľuje. Ďalšou dôležitou námietkou proti ACTA je podľa Andersdotter to, že „predstavený systém zákazov by mohol ohrozovať obchod s generickými liekmi, ktoré v mnohých prípadoch neporušujú žiadne práva, ani pôvodom, ani cieľovým trhom. Ak budú colné orgány disponovať príliš širokým mandátom, zvyšuje sa riziko protiprávneho zabavenia tovaru dovážaného do Únie.“ Ľudovecký europoslanec, Švéd Christofer Fjellner odporúča, aby Parlament počkal na rozhodnutie Európskeho súdneho dvora. „Som presvedčený, že je dôležité počkať na rozhodnutie Súdneho dvora. Týmto spôsobom by sme mali záruky, že ACTA nie je v rozpore so žiadnou zo zmlúv alebo základnými právami Únie. Musíme tiež dať Komisii čas, aby objasnila a lepšie definovala dva kľúčové body: čo sa rozumie pod komerčným rozsahom a čo znamenajú trestné sankcie,“ tvrdí Fjellner a dodáva, že „ak bude verdikt súdu znieť, že ACTA je nezlučiteľná so zmluvami, i tak nám to poskytne užitočné informácie o tom, kde sme spravili chyby, ktorým by sme sa mohli v budúcnosti vyhnúť.“ „Som presvedčený, že potrebujeme medzinárodnú dohodu o boji proti falšovaniu, pirátstvu a inému porušovaniu práv duševného vlastníctva. Je to nesmierne dôležité pre európske inovácie a zamestnanosť,“ vysvetľuje. „ACTA bola od začiatku obklopená diskusiami a oprávnenou kritikou uzavretého procesu vyjednávania. V popredí tejto kritiky stáli EÚ, Európsky parlament i ja sám. Vďaka tomu máme teraz prístup k najobsiahlejšej dokumentácii o obchodných rokovaniach, ktorých som sa kedy zúčastnil,“ obhajuje Fjellner. David Martin o ACTA: Zákony vyjednávané v tajnosti väčšinou nie sú dobré Osud kontroverznej dohody o falšovaní a porušovaní autorských práv ACTA bol Európskym parlamentom spečatený v stredu 4. júla. Všetkých päť parlamentných výborov, ktoré dohodu preskúmavali, boli proti jej schváleniu. Spravodajca ACTA, britský sociálny demokrat David Martin svojich kolegov žiadal, aby jej dali červenú. Hovorili sme s ním o ACTA, o ponaučeniach z tohto prípadu a ďalších možných krokoch. Ako si vykladáte hlasovanie Výboru pre medzinárodný obchod v prospech zamietnutia dohody? Keď sa pri hlasovaní dostanú do stretu obchodné záujmy a občianske slobody, Európsky parlament sa vždy prikloní na stranu občianskych slobôd. Nikto nebol proti tomu, aby EÚ ochraňovala svoje duševné vlastníctvo. Diskusia bola o tom, či je ACTA tým správnym nástrojom. Jasným záverom hlasovania bolo, že ním nie je. Aké poučenie si môžeme vziať z ACTA pri rokovaniach o novej medzinárodnej zmluve o ochrane duševného vlastníctva? Rokovania by mali byť čo najotvorenejšie. Zákony prerokované a presadzované v tajnosti väčšinou nie sú dobrými zákonmi. Komisia musí Parlament plne informovať o všetkých kolách rokovaní o obchodných otázkach a načúvať nášmu názoru k týmto témam. Keď Európsky parlament zistil, že dohoda by mohla potenciálne obsahovať zásadu trikrát a dosť, dali sme jasne najavo, že by to bolo neprijateľné a z ďalších rokovaní bola táto otázka vyradená. Keby sme boli zapojení skôr, Komisia mohla dospieť k záveru, že je lepšie vytvoriť samostatné zmluvy pre fyzické tovary a virtuálne tovary. Ak by tak urobila, tá o fyzických tovaroch by prešla Parlamentom prakticky bez akýchkoľvek pripomienok. Nikto neakceptuje falošné lieky alebo kabelky Gucci prichádzajúce na európsky trh. Sloboda na internete je ale oveľa citlivejšou otázkou. Aké by boli výhody a nevýhody toho, keby Parlament čakal na rozhodnutie Európskeho súdneho dvora o ACTA? Ak ste za ACTA, potom je to veľmi racionálna vec. Ale ak ste proti dohode, nemá zmysel čakať na rozhodnutie, pretože bez ohľadu na to, čo súd povie, vaša pozícia sa nemení. Čo si myslíte o návrhu komisára pre obchod Karla De Guchta, aby bola ACTA vrátená naspäť do Parlamentu s dodatočnými vysvetleniami po tom, ako padne rozhodnutie súdu o dohode? Karel De Gucht je veľmi významný právnik, takže som bol jeho pripomienkami trochu zmätený. Žiadne záruky, ktoré by Komisia mohla dať Parlamentu, by nemohli zmeniť právny text. Európsky parlament zamietol dohodu ACTA Európsky parlament v stredu 4. júla zamietol Obchodnú dohodu proti falšovaniu ACTA, ktorá tak nebude pre územie EÚ záväzná. Ide o prvý prípad kedy Parlament využil svoju právomoc vyplývajúcu z Lisabonskej zmluvy a odmietol medzinárodnú obchodnú dohodu. Proti dohode ACTA hlasovalo 478 poslancov, 39 dohodu podporilo a 165 sa hlasovania zdržalo. "Som veľmi rád, že Parlament nasledoval moje odporúčanie a dohodu ACTA zamietol," uviedol spravodajca návrhu, britský sociálny demokrat poslanec David Martin po hlasovaní opätovne zdôrazňujúc, že dohoda je príliš vágna a otvorená viacerým interpretáciám, čo by mohlo ohroziť slobodu občanov. Zároveň však zdôraznil potrebu hľadania alternatívnych ciest ochrany práv duševného vlastníctva v EÚ, ktoré sú "soľou európskej ekonomiky." Hlavný zástanca dohody ACTA z Európskej ľudovej strany, švédsky poslanec Christofer Fjellner vo včerajšej rozprave žiadal, aby Parlament odložil konečné hlasovanie, kým Európsky súdny dvor nerozhodne o jej súlade so zmluvami EÚ. Potom, ako väčšina poslancov jeho žiadosť odmietla, značná časť poslancov sa hlasovania zdržala. Počas rokovaní o osude dohody, ktoré predchádzali dnešnému hlasovaniu, Parlament čelil nebývalému lobingu tisícov európskych občanov, ktorí demonštráciami na uliciach, prostredníctvom e-mailov a telefonátov žiadali poslancov, aby dohodu odmietli. Parlamentu bola tiež zaslaná petícia za zamietnutie dohody, ktorú podpísalo 2,8 milióna obyvateľov z celého sveta. Dohoda ACTA je výsledkom rokovaní EÚ a jej členských štátov, Spojených štátov amerických, Austrálie, Kanady, Japonska, Mexika, Maroka, Nového Zélandu, Singapuru, Južnej Kórei a Švajčiarska, ktorej cieľom je zlepšiť úroveň ochrany duševného vlastníctva na medzinárodnej úrovni. Stredajšie hlasovanie znamená, že ani EÚ, ani jej členské štáty sa k dohode nepripoja. Rozpočet 2013: Poslanci vyzývajú vlády, aby jednali zodpovedne Členské štáty by sa mali vyhnúť sporom o spôsobe výpočtu úrovne platieb, požadujú europoslanci ©Belga/DPA Členské štáty by sa mali zdržať umelých škrtov v rozpočte na rok 2013 a zbytočného blokovania rokovaní kvôli nezhodám v súvislosti so spôsobom výpočtu úrovne platieb. V stredu schválenom mandáte svojim zástupcom pre rokovania s členskými štátmi, ktoré sa začnú 9. júla, poslanci zdôraznili, že rozpočet musí byť zameraný na rast a zamestnanosť a žiadali, aby mal Európsky parlament len jedno sídlo. "Toto hlasovanie sa koná v momente, ktorý je pre dnešnú Európu kľúčový. Verím, že po samite Európskej rady z 28. - 29. júna, kde hlavy štátov a vlád odsúhlasili dohodu pre rast a zamestnanosť, musíme od členských štátov žiadať, aby na tieto závery nadviazali a investovali potrebné prostriedky na únik z krízy," uviedol spravodajca uznesenia, taliansky ľudovecký poslanec Giovanni La Via. Parlament prijal uznesenie pomerom hlasov 540 za: 93 proti: 52 sa zdržalo. Rokovaniam o rozpočte dominovali v ostatných rokoch spory o spôsobe výpočtu úrovne platieb. Návrh mandátu preto vyzýva členské štáty, ktoré majú pochybnosti o odhadoch Komisie, aby si ich vyjasnili čo najskôr, a predišli tak opakovaniu minuloročného scenára, kedy došlo k zablokovaniu dohody. Poslanci vyjadrili poľutovanie nad neochotou dánskeho predsedníctva zúčastniť sa na stretnutí, ktorého cieľom bolo nájsť spoločné porozumenie ohľadom platieb a záväzkov. Zdôraznili tiež, že prostriedky na platby navrhované Európskou komisiou vychádzajú z odhadov samotných členských štátov a vyzvali Komisiu, aby spolu s členskými štátmi overila, či sú ich požiadavky na zvýšenie platieb presné a reálne. Parlament poveril svoj tím vyjednávačov, ktorý povedie poslanec La Via, aby chránil rozpočtové prostriedky vyčlenené na rast a zamestnanosť a ďalšie oblasti, v ktorých môže rozpočet EÚ priniesť pridanú hodnotu. Zároveň však uznal, že rozpočet by mohol byť znížený v oblastiach, v ktorých dochádza k neodôvodneným oneskoreniam a k nízkej miere čerpania. Poslanci tiež vyjadrili presvedčenie, že EÚ musí nielen v súvislosti s politikami úspor, ktoré sa uplatňujú v členských štátoch, preukázať zodpovednosť a prijať okamžité a konkrétne opatrenia na zriadenie jediného sídla Európskeho parlamentu. Návrh rozpočtu EÚ na rok 2013 predstavuje 151 miliárd eur vo viazaných rozpočtových prostriedkoch, t. j.+ 2 % v porovnaní s rozpočtom na rok 2012 a 138 miliárd eur v platobných rozpočtových prostriedkoch, t. j. + 6,8 % v porovnaní s rozpočtom na rok 2012. Nárast platieb je pomerne vysoký, nielen preto, že v minulých rokoch boli úrovne platieb umelo držané na nízkej úrovni, čo znamenalo presun splácania účtov do nasledujúcich rokov, ale tiež preto, že výdaje za viacročné programy sa v poslednom roku existujúceho dlhodobého rozpočtového rámca výrazne zvyšujú. Záväzky a platby Pre každú rozpočtovú položku existujú dva rôzne typy rozpočtových prostriedkov: záväzky a platby. Záväzky udávajú, koľko finančných prostriedkov sa môže EÚ v danom roku zaviazať utratiť, napr. na podpis určitej zmluvy alebo vyhlásenie tendra. Platby zas určujú konkrétne úhrady uskutočnené v danom roku. Ďalší postup Trojstranné rokovania o rozpočte medzi Komisiou, Radou a Parlamentom sa začnú 9. júla a budú nasledované prvým hlasovaním v Rade, ktoré je naplánované na 26. júla. Rozpočtový výbor bude o návrhu hlasovať začiatkom októbra, plénum sa k nemu vyjadrí 23. októbra. Pokiaľ nedôjde k dohode v prvom čítaní, Parlament a Rada budú rokovať v rámci tzv. zmierovacieho konania, ktoré začne 24. októbra a potrvá do 13. novembra. Definitívna verzia rozpočtu by mala byť Európskym parlamentom schválená v priebehu plenárneho zasadnutia v dňoch 19. - 22. novembra. Kríza v eurozóne: Poslanci žiadajú v septembri legislatívu, nie iba plány Poslanci vítajú výsledky samitu EÚ, varujú ale, že čas beží a nové návrhy očakávajú už v septembri ©The Council of the European Union Najnovšie závery Európskej rady idú správnym smerom v riešení krízy v eurozóne, situácia je však natoľko naliehavá, že Komisia musí predstaviť už v septembri návrh novej legislatívy, ktoré by uviedli do života štyri koncepty predstavené v návrhu Hermana Van Rompuya. Poslanci to uviedli v stredajšom uznesení, ktoré predstavuje formálnu odpoveď Parlamentu na samit z minulého týždňa. Uznesenie, ktoré poslanci schválili pomerom hlasov 501 za: 132 proti: 38 sa zdržalo, víta kroky smerom k prelomeniu bludného kruhu medzi bankami a štátnym dlhom a záväzok k fiškálnej konsolidácii, ktorá bude podporovať rast. Závery samitu predstavujú podľa poslancov "dôležitý krok pre EÚ ako celok na ceste k plnofunkčnej bankovej únii." Návrh Van Rompuya je dobrým východiskovým bodom, po ktorom však musia nasledovať reálne kroky, uviedli poslanci. Do reformného procesu však musia byť zapojení okrem inštitúcií EÚ a národných parlamentov aj sociálni partneri a občianska spoločnosť. Poslanci privítali záväzok vytvoriť z rozpočtu EÚ nástroj rastu, zdôraznili však, že dosiahnutie dohody na viacročnom finančnom rámci je možné iba za predpokladu reformy vlastných zdrojov EÚ. Ďalšie informácie : EP požaduje prístup k základným bankovým službám pre všetkých Približne 30 miliónov dospelých obyvateľov Únie nemá bankový účet. Medzi ľudí bez účtu patria napríklad bezdomovci, zahraniční študenti, či osoby s nízkymi príjmami. V uznesení, ktoré Európsky parlament prijal 4. júla pomerom hlasov 585 za: 68 proti: 5 sa zdržalo, europoslanci požadujú, aby bol prístup k základným bankovým službám garantovaný každému. Komisiu vyzývajú k predloženiu príslušného návrhu legislatívy. Väčšina europoslancov sa domnieva, že je takýto právny predpis potrebný, pretože predchádzajúce odporúčania Komisie priniesli očakávané výsledky len v niektorých krajinách, napríklad v Belgicku. Iní poslanci sa ale domnievajú, že rozhodnutie o prijímaní nových zákazníkov by malo byť ponechané na samotné banky. Schválenie správy o prístupe k základným bankovým službám, ktorej autorom je nemecký europoslanec zo skupiny Spojená európska ľavica/Severská zelená ľavica Jürgen Klute znamená, že Komisia by mala do januára 2013 predložiť návrh smernice, ktorou sa zaručí prístup k základným platobným službám pre všetkých spotrebiteľov legálne žijúcich v Únii. Parlament požaduje najmä to, aby banky a ďalšie platobné inštitúcie nemali možnosť odmietnuť zriadenie bankového účtu z dôvodu sociálnej alebo ekonomickej situácie žiadateľa, ako je napr. výška a pravidelnosť príjmu, druh zamestnania či úverová história. Poskytovatelia platobných služieb by mali byť povinní zabezpečiť, aby medzi produktmi, ktoré ponúkajú, bol základný platobný účet vždy najdostupnejším účtom pre uskutočňovanie základných platobných transakcií. Základné platobné účty každému umožnia uskutočniť akékoľvek základné platobné transakcie, ako napr. dostávať príjem či dávky, platiť faktúry alebo dane a nakupovať tovar a služby. Bankové účty v EÚ - 7 % dospelých obyvateľov Únie, t.j. asi 30 miliónov osôb, nemá bankový účet - 6,4 milióna z nich nebol účet poskytnutý alebo sa o bankový účet neodvážili požiadať - Najnižší podiel obyvateľov bez bankového účtu majú Rumunsko a Bulharsko, kde ho má len okolo 50 % dospelej populácie - (podľa odhadov Európskej komisie) Poslanci vyzývajú Komisiu k aktívnejšej 1cd4 ochrane slobody pohybu Andreas Mavroyiannis (hore) a Cecilia Malmström (dole) reagovali na obavy europoslancov z údajných nezákonných kontrol na vnútorných hraniciach Schengenu. Nemecké kontroly českých autobusov a mobilné kontroly na holandských hraniciach vzbudzujú v europoslancoch obavy zo znovuzavedenia hraničných kontrol v rámci schengenského priestoru. Parlament diskutoval o týchto otázkach s Komisiou a Radou v stredu 4. júla. Poslanci väčšiny politických skupín vyzvali Komisiu k aktívnejšej ochrane slobody pohybu a členské štáty k rešpektovaniu práva Parlamentu účastniť sa rozhodovania o pravidlách fungovania Schengenu. Zástupca predsedníctva Rady, cyperský minister pre európske záležitosti Andreas Mavroyiannis uistil plénum Parlamentu, že rozhodnutie zmeniť právny základ riadenia Schengenu bolo prijaté z právnych dôvodov. "Rada nemá záujem na vyradení Parlamentu z procesu, práve naopak, chceme, aby bol Parlament plne zapojený," vyjadril Mavroyiannis. Komisárka pre vnútorné veci Cecilia Malmström uznala, že možnosť cestovania bez hraničných kontrol je "jedným z najcennejších práv". Komisia podľa nej nebude v prípade potreby váhať začať konanie o neplnení povinností. Spresnila, že v prípade kontrol českých autobusov nemeckými orgánmi stále chýbajú konkrétnejšie údaje. Pokiaľ ide o mobilné kontroly v Holandsku, povedala, že kontroly podľa Komisie nepredstavovali porušenie Kódexu schengenských hraníc. Upozornila ale, že v tomto prípade sa ešte čaká na rozsudok súdneho dvora. Nemecký ľudovec Manfred Weber vyzval Radu k stiahnutiu rozhodnutia o zmene právneho základu Schengenu. "Rade sa podarilo ohroziť jeden z najväčších úspechov Európy - vnútorný priestor bez hraníc," povedal. "Musíme mať možnosť spoľahnúť sa na Komisiu, že je odvážna a neváha využiť svoje právomoci, najmä ak sú ohrozené základné práva, akým je i sloboda pohybu," zdôraznila francúzska sociálna demokratka Sylvie Guillaume. Liberálna europoslankyňa, Rumunka Renate Weber kritizovala pokusy členských krajín obmedziť voľný pohyb. Rovnako vyzvala Komisiu, aby bola v obrane voľného pohybu aktívnejšia. "Ak bude Komisia pokračovať v polovičatých opatreniach a neodváži sa začať priestupkové konanie, obávam sa, že sa jedno ráno prebudíme a uvedomíme si, že voľný pohyb už neexistuje." Holandská europoslankyňa zo Skupiny zelených Judith Sargentini kritizovala fakt, že členské štáty neustále posúvajú hranice toho, čo je možné v rámci schengenských pravidiel. Komisia podľa nej zlyháva pri presadzovaní základného princípu voľného pohybu. Britský poslanec, člen Európskych konzervatívcov a reformistov Timothy Kirkhope podotkol, že schengenský priestor nie je iba priestorom spravovaným EÚ, sú to hlavne územia a hranice jednotlivých členských krajín. "Národná bezpečnosť zostáva naďalej vo výlučnej kompetencii každého členského štátu," nesúhlasil so svojimi kolegami. Členka skupiny Spojená európska ľavica/Severská zelená ľavica, Nemka Cornelia Ernst je presvedčená, že "politicky motivované porušovanie schengenských pravidiel je neakceptovateľné." "Kontrolované nie sú len autobusy, sú to občania, najmä tí tmavšej pleti...To je porušenie práva!", zdôraznila. Deň, kedy "Rada prijala rozhodnutie, ktorým členským štátom umožnila obnoviť hraničné kontroly, zrodila sa nová, odvážnejšia Európa" naopak, uvítala rozhodnutie Rady členka skupiny Európa slobody a demokracie, talianska europoslankyňa Mara Bizzotto.